recursal/SuperWikiNEXT-32B huggingface dataset:
ဂင့်မြို့
ဘယ်လ်ဂျီယမ်နိုင်ငံ၊ဘရပ်ဆဲလ်မြို့တော်၏အနောက်မြောက် ၃၁ မိုင်ကွာ ဆကဲ့နှင့် လိမြစ် ၂ သွယ်တို့ ပေါင်းဆုံရာ၌ ဂင့်မြို့ 
တည်ရှိ၏။ မြစ်နှင့် တူးမြောင်းများကြောင့် မြို့သည် အစိတ် စိတ်အပိုင်းပိုင်း ဖြစ်နေ၍ တံတားပေါင်း ၂ဝဝ ကျော်တို့ဖြင့် 
ဆက်သွယ်ထားရသည်။

ရှေးမြို့ဟောင်းကြီးဖြစ်သောကြောင့် အဆောက်အအုံဟောင်း များ ရှိလေသည်။ သို့သော် ခေတ်မီသည့်နေရာ၌ များစွာပင် 
ခေတ်မှီသည်။ ဖလန်ဒါးနယ်၏ အချက်အချာမြို့လည်း ဖြစ် သည်။ ထူးခြားထင်ရှား၍ စိတ်ဝင်စားဖွယ်ကောင်းသော 
အဆောက်အအုံကြီးမှာ စိန်ဗဗွန်ကသီဒရယ် ဘုရားရှိခိုးကျောင်းကြီးဖြစ်၍ ၁၃ ရာစုနှစ်လောက်က တည်ထားခဲ့သည့် ဘုန်းကြီး 
ကျောင်းများ၊ သီလရှင်ကျောင်းများလည်း ရှိ၏။ ဖလန်းဒါး နယ်စားကြီး ဆောက်လုပ်ထားသည့် အလယ်ခေတ်မှ ခမ်းနား 
လှသော ရဲတိုက်ဟောင်းကြီးမှာ မြို့၏ ကျက်သရေဆောင် ရှေးဟောင်း အဆောက်အအုံကြီး ဖြစ်လေသည်။

ဘယ်လဂျီယမ်နိုင်ငံ၏ စက်မှုထွန်းကားရာ မြို့ကြီးဖြစ်သည့် အတိုင်း ချည်ထည်၊ သက္ကလတ်ထည်၊ သိုးမွေးထည် ရက်လုပ် 
သော လုပ်ငန်းများရှိ၏။ ဆပ်ပြာချက်ခြင်း၊ သားရေနယ်ခြင်း၊ ဂုန်လျှော်ထုတ်ခြင်း၊ စက္ကူလုပ်ခြင်း၊ဆေးရွက်များ ပြင်ဆင်ခြင်း၊ စက်ပစ္စည်းများ ပြုလုပ်ခြင်း စသော လုပ်ငန်းများမှာလည်း အတော်ပင် ကြီးကျယ်သည်။

ဂင့်မြို့မှာ ၇ ရာစုနှစ်မှစ၍ ဥရောပသမိုင်းတွင် ထင်ရှား သော မြို့တစ်မြို့ဖြစ်ခဲ့ရာ ၁၈၁၄ ခုနှစ်တွင် နယ်သာလန်နိုင်ငံ 
ထဲသို့ပါဝင်ခဲ့၍ ၁၈၃ဝ ပြည့်နှစ်တွင်မှ ဘယ်လဂျီယမ်မြို့တစ်မြို့ ဖြစ်လာ၏။ လူဦးရေ ၁၆ဝဝဝဝ ကျော်ရှိသည်။ ပထမကမ္ဘာစစ် 
နှင့် ဒုတိယကမ္ဘာစစ်အတွင်းက ဂျာမန်တို့ သိမ်းပိုက်ထားခြင်း ခံခဲ့ရသဖြင့် အထူးပျက်စီးခဲ့၏။

ပန်းများ စိုက်ပျိုးရောင်းချရာတွင် နာမည်ရသော မြို့ဖြစ်၍ ၅ နှစ်တစ်ကြိမ် တည်ခင်းပြသသော ပန်းပြပွဲကြီးမှာ အထူး ထင်ရှား ကျော်စောလေသည်။

အလွန်လှပ ကျယ်ပြန့်သော ပန်းဥယျာဉ်ကြီးများနှင့် လမ်း လျှောက်ရန် စင်္ကြံများရှိသဖြင့် ရှုခင်းသာယာသော မြို့ကြီး တစ်မြို့ဖြစ်သည်ဟုဘယ်လဂျီယမ်နိုင်ငံတစ်ဝန်းတွင်ကျော်စော၏။ ပန်းပင်များကိုလည်း ရောင်းချသဖြင့်တစ်ခါတစ်ရံ 'ပန်းမြို့တော်ကြီး' ဟု ခေါ်တွင်လေသည်။
[1]

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၃)
ဒိုင်း
------

ဒိုင်း၊ လွှား၊ ကာ တို့သည် ရှေးမြန်မာတို့၏ စစ်လက်နက် 
ကရိယာများ ဖြစ်လေသည်။ ဒိုင်းအကြောင်းကို မြန်မာမင်း 
အုပ်ချုပ်ပုံစာတမ်း၊ စတုတ္ထပိုင်းတွင် ဤသို့ ဖော်ပြထား၏။
'ဒိုင်းမှူးဆိုသည်ကား ဒိုင်းလက်နက်ကိုင် အမှုထမ်းအစုသား 
တို့ အကြီးအကဲကို ဆိုလိုသည်။ ဒိုင်းသည်ကား အလျား 
တစ်တောင်ထွာခန့်၊ အနံတစ်တောင်ခန့် သားရေကို စိန်ကတုံး 
ကဲ့သို့ ခုံးခုံးလုပ်၍၊ သစ္စေးသားရိုးကိုင်ပြီးလျှင် ဟင်္သပြဒါးအနီ 
၂ စု၊ ရွှေတစ်စုခြယ်လှယ်ထားသော လက်နက်ကို ဆိုလိုသည်။

ဒိုင်းကို အသုံးပြုပုံမှာ စစ်တိုက်သည့်အခါ စစ်ထဲမှာပါသော 
ဆင်မြင်းများကို ချောက်လှန့်ခြင်း၊ ကာများကဲ့သို့ မြားခဲလုံးကို 
ကွယ်ကာခြင်းများတွင် အသုံးပြုသည်။ ဆင်မြင်းများကို ချောက် 
လှန့်ပုံမှာ ဒိုင်းကို တုတ်တိုကလေးနှင့် တစ်တပ်လုံး တပြိုင်နက် 
တီးရိုက်ရသည်။ ထိုကဲ့သို့ တီးရိုက်သည့်အသံမှာ နားမခံသာ 
အောင် အားကြီးခြင်းရှိသောကြောင့် သတ္တိနည်းပါးသော ဆင် 
များ မြင်းများသည် တနည်းအားဖြင့် တိုက်ပွဲတွင် မပါမဝင်ဘူး 
သော ဆင်မြင်းများသည် ဒိုင်းချောက်သံကို ကြားသည်နှင့် 
တပြိုင်နက် ထွက်ပြေးတတ်သည်။ သို့ရာတွင် ထိုလက်နက် 
မျိုးမှာ ရှေးအခါကသာ အသုံးဝင်သည်။ သေနတ်၊ အမြောက်ဗုံး 
စသောဘေးရန်ကို ကာကွယ်နိုင်သည်မဟုတ်။'

သို့သော် ဘကြီးတော်လက်ထက်ကို မှီလိုက်သော ဆရာ 
ယုဒသန်က ဒိုင်း၏ပုံသဏ္ဌာန်ကို အဝိုင်းဟုဆို၏။ ကွယ်လွန်သူ 
ဝန်ထောက်မင်း ဦးမောင်မောင်တင်၏ မှတ်စုမှ ရုပ်ပုံသည် 
လည်း ဝိုင်းဝိုင်းပင်ဖြစ်သည်။ မင်းတုန်းမင်းတရား ကျောက် 
တော်ကြီးထွက်တော်မူခန်း ပုရပိုက်တွင်ပါသည့် ဒိုင်းပုံမှာလည်း 
အဝိုင်းပင်ဖြစ်သည်။

လွှား၊ ကာ အတတ်ကို ရှေးအခါက များစွာ အရေးပေးခဲ့ 
လေသည်။ လွှား၊ ကာ အတတ်ကို ကောင်းစွာတတ်ကျွမ်း၍၊ 
လွှားရေး၊ ကာရေး အပြကောင်းသူတို့ကို လူအများက ဝိုင်းဝန်း 
အားကျကြသည်။ ခြီးမွမ်းမြေ|ာက်စားကြသည်။ ရိုသေကြောက်ရွံ့ 
ကြသည်။ သရက်မင်းဆက်တွင် ဆင်ဖြူရှင် သီဟသူသည် 
ကာက အလွန်ကောင်းသည်ဟု ကျော်စောလေသည်။

ဒိုင်း၊ လွှား၊ ကာတို့မှာ တဘက်ရန်သူ၏ ဓားချက် လှံချက် 
မြားချက်တို့ကို ကာကွယ်ရုံအတွက်သာမက စစ်ပွဲ၌ စစ်ဆင်များ 
ကို ခြောက်လှန့်ရန်အတွက်လည်း အသုံးပြုသေးသည်။ ယင်း 
ကြောင့်လည်း ဒိုင်း၊ လွှား၊ ကာစွဲ သူရဲတို့သည် ဆင်တော်၏ 
ဝဲယာ ရှေ့နောက်မှ ခြံရံ၍ လိုက်ပါကြရခြင်းဖြစ်သည်။ ယင်း 
ဒိုင်း၊ လွှား၊ ကာတို့ကိုလည်း ဝင်းတော် လေးမျက်နှာသားတို့ 
သာ အမြဲတမ်း ကိုင်ဆောင်ကြသည်ကို ရာဇဝင်များ၌ တွေ့ရ 
ပြီးလျှင်၊ တပင်ရွှေထီးနှင့် ဘုရင့်နောင်တို့လက်ထက် စစ်ပွဲကြီး 
များတွင် များစွာထည့်သွင်းအသုံးပြုခဲ့သည်ကို တွေ့ရှိရပေသည်။ 

ကုန်းဘောင်ခေတ်တွင်ကား ဘုရင့်နောင်တို့ခေတ်မှာလောက် 
စစ်ဘက်အသုံးတွင် များများစားစား မတွေ့ရတော့ဘဲ မင်းခမ်း 
မင်းနားများတွင်သာ ဒိုင်း၊ လွှား၊ ကာကိုင်တို့ကို စီစဉ်နေရာချ 
ထားပေတော့သည်။

ဒိုင်း၊ လွှား၊ ကာတို့ကို သားရေဖြင့် ပြုလုပ်သောကြောင့်၊ 
အစာငတ်မွတ်သောအခါ၊ ချက်ပြုတ်စားကြရသည်ကိုလည်း 
မဏိရတနာပုံကျမ်းတွင် 'ဘုရင်မင်းခေါင် သားတော်မင်းရဲ 
ကျော်စွာ မြို့ကိုဝန်းရံသောကြောင့် ငတ်မွတ်လှသဖြင့် ကာ 
လွှား မောက်တို့တို့ကို ချက်ပြုတ်၍ စားရချေသည်။'ဟူ၍ 
တွေ့ရလေသည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၂)
ဒေါက်တာ **မင်းတင်မွန်** (၁၉၃၄- ) သည် မြန်မာနိုင်ငံသား စာရေးဆရာနှင့် အငြိမ်းစား တက္ကသိုလ် ပါမောက္ခ ဆရာတစ်ဦး ဖြစ်ပြီး သာသနာရေး အကြံပေးပညာရှင် တစ်ဦးလည်း ဖြစ်သည်။

ငယ်စဉ်ဘဝ
--------

ငယ်နာမည်မှာ မောင်တော်ရှိန် ဖြစ်ပြီး မွန်ပြည်နယ်၊ မုဒုံမြို့နယ်၊ ကမာဝက်ရွာနေ မွန်လူမျိုး ဗုဒ္ဓဘာသာဝင်များဖြစ်ကြသော ဦးရော်အင်၊ ဒေါ်စိန်တန်တို့မှ (၁၃-၁-၁၉၃၄) တွင်ဖွားမြင်သည့် သားရတနာဖြစ်သည်။

ပညာရေး
------

ကမာဝက်မူလတန်းကျောင်းနှင့် မုဒုံမြို့ ရှင်အရဟံအထက်တန်းကျောင်းတို့၌ ပညာဆည်းပူးစဉ် အတန်းစဉ် ပထမရခဲ့သည်။ ၁၉၅၁ ခုနှစ်တွင် အစိုးရကျောင်းထွက်လက်မှတ်ရ စာမေးပွဲနှင့် တက္ကသိုလ်ဝင်တန်းစာမေးပွဲတို့ကို သင်္ချာ၊ အထွေထွေသိပ္ပံ ဂုဏ်ထူးနှင့် ပထမအဆင့်မှ အောင်မြင်ပြီးလျှင် ရန်ကုန်တက္ကသိုလ်၌ ပညာဆက်လက်ဆည်းပူးခဲ့သည်။ ရန်ကုန်တက္ကသိုလ် ၁၉၅၃ ခုနှစ် ဥပစာတန်း စာမေးပွဲတွင် သင်္ချာပထမဆု၊ ဓာတုဗေဒ ပထမဆုရပြီး တက္ကသိုလ် ဟိုးဝါးကိန်း ရွှေတံဆိပ်ဆုနှင့် တက္ကသိုလ် စကောလားရှစ် ပညာချွန်ဆုတို့ဖြင့် ချီးမြှင့်ခံရသည်။

၁၉၅၅ ခုနှစ် သိပ္ပံဘွဲ့စာမေးပွဲတွင် သင်္ချာ၊ ရူပဗေဒ၊ ဓာတုဗေဒ ဘာသာရပ်များ၌ ဂုဏ်ထူးရရှိပြီး တစ်တန်းလုံးတွင်ပထမရသဖြင့် တက္ကသိုလ်ဟာဂျီဘိုင်များရွှေတံဆိပ်ဆုချီးမြှင့်ခြင်းခံရသည်။ ရန်ကုန်တက္ကသိုလ် ဓာတုဗေဒဌာနတွင်အချိန်ပိုင်းသရုပ်ပြဆရာအဖြစ် ခန့်ထားခြင်းခံရသည့်အပြင် နိုင်ငံခြားပညာတော်သင်ဆုကိုလည်းရရှိခဲ့သည်။ ထိုနှစ်မှစ၍ ဖခင်နှင့်မောင်နှမတို့ကို လုပ်ကျွေးခွင့်ရခဲ့သည်။

၁၉၅၆ ခုနှစ် သိပ္ပံဓာတုဗေဒ ဂုဏ်ထူးတန်းစာမေးပွဲ ၌ ပထမဆင့်မှအောင်မြင်ပြီး ပထမရသဖြင့် တက္ကသိုလ် ဦးရွှေလေးရွှေတံဆိပ်ဆုဖြင့်ချီးမြှင့်ခံရသည့်အပြင် ဆာဦးသွင်ရွှေတံဆိပ်ဆုကိုပါထပ်ဆင့်ရရှိခဲ့သည်။ ရန်ကုန်တက္ကသိုလ် ဓာတုဗေဒဌာနတွင် လက်ထောက်ကထိကအဖြစ် ခန့်ထားခြင်းခံရသည်။

၁၉၅၇ တွင် အမေရိကန်ပြည်ထောင်စု အီလီနွိုက်တက္ကသိုလ်တွင် ဘွဲ့လွန်ပညာဆည်းပူးရာ ၁၉၅၈ ခုနှစ်၌ မဟာသိပ္ပံဘွဲ.ကို ရသည့်အပြင် တက္ကသိုလ်သဟာယပညာချွန်ဆုကြီး (University Fellowship) ကိုပါ ရရှိခဲ့သည်။ ဤပညာချွန်ဆုကြီးကို ရရှိခြင်းသည် အမေရိကန်ကျောင်းသူကျောင်းသားများထက် ပို၍ ပညာထူးချွန်ခြင်းကို ပြ၏။ ၁၉၆ဝ ခုနှစ်တွင် သိပ္ပံပါရဂူဘွဲ့ (Ph.D) ကိုအသက် ၂၆ နှစ်အရွယ်တွင် ဆွတ်ခူးနိုင်ခဲ့သည်။ ဆစ်မာဆိုင် (Sigma Xi) ဂုဏ်ထူးဆောင်အသင်းကို ဝင်ခွင့်ရခဲ့သည်။

နိုင်ငံ့ဝန်ထမ်း
---------------

မြန်မာနိုင်ငံသို့ ပြန်လာပြီး ရန်ကုန်တက္ကသိုလ်တွင် ဆက်လက်အမူထမ်းသည်။ ၁၉၆၁ ခုနှစ်တွင် ရန်ကုန်တက္ကသိုလ် ဓာတုဗေဒဌာန၌ ကထိကရာထူးတိုးမြှင့်ခြင်းခံရသည်။ ထို့နောက် မော်လမြိုင်ဒီဂရီကောလိပ်၊ ရန်ကုန်ဆေးတက္ကသိုလ်(၁)၊ ရန်ကုန် ပညာရေးတက္ကသိုလ်တို့တွင် ဓာတုဗေဒဌာနမှူးနှင့် ကထိကတာဝန်ကိုထမ်းဆောင်ရသည်။
၁၉၈၆ ခုနှစ်မှစ၍ ၁၉၈၈ ထိ မော်လမြိုင်တက္ကသိုလ် ဓာတုဗေဒဌာနမှူးနှင့် တွဲဘက်ပါမောက္ခတာဝန်ကိုထမ်းဆောင်ယူခဲ့သည်။ ၁၉⁠၉၂ ခုနှစ်ဒီဇင်ဘာ ၁ရက်နေ့တွင် တက္ကသိုလ်များ၌ ၃၇ နှစ်ကျော် တာဝန်ကျေပွန်စွာ ထမ်းဆောင်ခဲ့ပြီးဖြစ်၍ သာသနာပြုရန်အတွက် အငြိမ်းစားယူခဲ့သည်။

၁၉⁠၉၃ ခုနှစ် ဩဂုတ်လ ၁ ရက်နေ့မှစ၍ သာသနာရေးဝန်ကြီးဌာန အကြံပေးပုဂ္ဂိုလ်အဖြစ် ထပ်မံခန့်ထားခြင်းကို ခံရပြီးလျှင် ၁၉⁠၉၈ ခုနှစ်မှစတင်၍ အပြည်ပြည်ဆိုင်ရာ ထေရဝါဒ ဗုဒ္ဓသာသနာပြုတက္ကသိုလ်တွင် ပဋိပတ္တိ ပါမောက္ခ အဖြစ်ပါ ပူးတွဲ၍ တာဝန်ထမ်းဆောင်ခဲ့ရသည်။ ၂၀⁠၀၆ ခုနှစ် ဩဂုတ်လ ၁ရက်နေ.မှစ၍ သာသနာရေးဝန်ကြီးဌာန အကြံပေးပညာရှင်နှင့် ပဋိပတ္တိ ပါမောက္ခအဖြစ် ဆက်လက်တာဝန်ပေးခြင်းခံရသည်။

ရေးသားခဲ့သည့် စာပေများ
----------------------

ကျမ်းကိုး
---------

1. ↑  ဒေါက်တာမင်းတင်မွန် ၏ မှန်ကန်သောဘဝအမြင် နှင့် အသက်ရှင်ခြင်း နှင့် သေခြင်း စာအုပ် မှ
**သီရိပျံချီ ဒေါက်တာ ဦးမင်းစိန်** (၁၈၉၈ ဒီဇင်ဘာ ၂၆ - ၁၉၇၈ နိုဝင်ဘာ ၉) သည် မြန်မာနိုင်ငံသား ဆရာဝန်ဖြစ်ပြီး ဒုတိယကမ္ဘာစစ်အတွင်း ဆေးဘက်စစ်မှုထမ်းအဖြစ် တာဝန်ထမ်းရာ ဗိုလ်မှူးကြီးအဆင့်အထိ ရာထူးရခဲ့သူဖြစ်သည်။ ရန်ကုန်ဆေးရုံကြီး ဆေးရုံအုပ်အဖြစ်၎င်း၊ ရန်ကုန်ဆေးတက္ကသိုလ်နှင့် မန္တလေးဆေးတက္ကသိုလ်တို့၌ ပါမောက္ခချုပ်အဖြစ်၎င်း အမှုထမ်းသည်။

ငယ်ဘဝနှင့်ပညာရေး
----------------

၁၈၉၈ ခု၊ ဒီဇင်ဘာလ ၂၆ ရက်တွင် ဦးဆိုင်ဟူ၊ ဒေါ်ရင်ကိန်းတို့မှ ဖျာပုံတွင် မွေးသည်။

၁၉၂၅ ခုတွင် ကာလကတ္တားတက္ကသိုလ်မှ ဆရာဝန်ဘွဲ့ရသည်။ ၁၉၂၇ ခုတွင် အင်္ဂလန်နိုင်ငံမှ အယ်လ်အာစီပီဘွဲ့၊ ၁၉၂၉ ခုတွင် အမ်အာရ်စီပီဘွဲ့၊ ၁၉၅၉ ခုတွင် အက်ဖ်အာရ်စီပီဘွဲ့ ရသည်။

သက်မွေးလမ်းကြောင်း
------------------

၁၉၂၇ ခုတွင် အင်္ဂလန်မှပြန်လာပြီးနောက် အစိုးရဆေးကျောင်းတွင် လက်ထောက်ကထိကအဖြစ် ဆောင်ရွက်သည်။ ၁၉၃၁ ခုတွင် အိန္ဒိယဆေးဘက်ဝန်ထမ်းရာထူး (အိုင်အမ်အက်စ်) ရလာသည်။ 

၁၉၃၄ ခုတွင် ပြည်သူ့ဆေးဘက်ဌာနသို့ ပြောင်းသည်။ ၁၉၃၈ ခုတွင် ဒုတိယသမားတော်ကြီးအဖြစ် ဆေးအတတ်ပညာကထိကဖြစ်လာသည်။ 

၁၉၄၀ ပြည့်၌ ဆေးဘက်ဆိုင်ရာအမှုထမ်းအဖြစ် စစ်မှုထမ်းရာ ဗိုလ်မှူးကြီးအဆင့်အထိ တိုးမြှင့်ခံရ၍ *ကာနယ်မင်းစိန်*ဟု အမည်တွင်သည်။

စစ်ပြီးခေတ် ၁၉၄၆ ခုတွင် ရန်ကုန်ဆေးတက္ကသိုလ်၌ ဆေးပညာဆိုင်ရာပါမောက္ခအဖြစ် အလုပ်ဝင်သည်။ ယင်းမှသည် ပါမောက္ခချုပ်အဖြစ် အဆင့်ဆင့်ရာထူးတိုးခဲ့သည်။ မန္တလေးဆေးတက္ကသိုလ် ပါမောက္ခချုပ်အဖြစ်၎င်း၊ ရန်ကုန်ဆေးရုံအုပ်အဖြစ်၎င်း၊ တာဝန်ယူဖူးသည်။

မြန်မာတိုင်းရင်းဆေးဆိုင်ရာဘာသာရပ်နှင့်သုတေသနလုပ်ငန်းအဖွဲ့တွင် ဥက္ကဋ္ဌအဖြစ် တာဝန်ယူကာ *အိမ်သုံးဆေးများနှင့်လက်ရှိတိုင်းရင်းဆေးအခြေအနေ* စာတန်းကို ပြုစုသည်။

လူမှုရေးဆောင်ရွက်ချက်
---------------------

မြန်မာနိုင်ငံပြေးခုန်ပစ်အဖွဲ့ချုပ် ဥက္ကဋ္ဌ (၁၉၄၈)၊ မြန်မာနိုင်ငံအိုလံပစ်ကော်မတီ ဥက္ကဋ္ဌ (၁၉၄၈)၊ မြန်မာနိုင်ငံဂေါက်ကလပ်အသင်း ဥက္ကဋ္ဌ (၁၉၄၈)၊ မြန်မာနိုင်ငံဆေးကောင်စီ အဖွဲ့ဝင်၊ မြန်မာနိုင်ငံဆရာဝန်များအသင်း ဥက္ကဋ္ဌ၊ အမျိုးသားကိုယ်လက်ကြံ့ခိုင်ရေးကောင်စီ အဖွဲ့ဝင်၊ မြန်မာနိုင်ငံအလေးမအဖွဲ့ချုပ် ဥက္ကဋ္ဌ စသောရာထူးများကို ၁၉၅၃ မှ ၁၉၆၃ ကာလအထိ ဆောင်ရွက်ပြီး ဇီဝိတဒါနဆေးရုံ၌ စေတနာ့ဝန်ထမ်းအဖြစ်လည်း ပါဝင်ခဲ့သည်။

ဘွဲ့ထူးဂုဏ်ထူး
--------------

ဗြိတိသျှအစိုးရက အိုဘီအီးဘွဲ့ကို ၁၉၄၇ ခုတွင်၎င်း၊ မြန်မာအစိုးရက သီရိပျံချီဆုကို ၁၉၄၉ ခုတွင်၎င်း ချီးမြှင့်ခံရသည်။

မိသားစုဘဝ
---------

သားဖွားနှင့်မီးယပ်ဆရာဝန် ဒေါက်တာ ဒေါ်ရင်မေနှင့် အိမ်ထောင်ပြုသည်။

ဘဝနိဂုံး
--------

၁၉၇၈ ခု၊ နိုဝင်ဘာလ ၉ ရက်၊ အသက် ၈၀ အရွယ်တွင် ရန်ကုန်မြို့၊ ပြည်ထောင်စုရိပ်သာလမ်းရှိ နေအိမ်တွင် လွန်လေ၏။
**ပန်းခတောက်သွေး** ကဗျာကို မောင်းထောင်းဦးကျော်လှ ရေးသားခဲ့သည်။ သံချို ကဗျာအမျိုးအစားဖြစ်သည်။

အကြောင်းအရာ
-----------

ပန်းခတောက်သွေး
--------------

သောင်းကဋေ၊ ပြောင်းတွေနှမ်းနှင့်၊ ပြေမြန်မာ နယ်တကြောမှာဖြင့်၊ စပါးဆန်၊ စားရန်ပေါပေလိမ့်၊ သောရီနှစ်သုညမှာ။  

  

ရွှေထောင်မှာ၊ ရေအောင်လောက်ပေပေါ့၊ ရေသောက်ရန်၊ ကန်မပြေ့သည်ဟု၊ ကြံ၍သာစိတ်ပင်ပန်းကြ၊ လစန်းငွေယုန်သဟဒါ၏၊ ပုဏ္ဏမာ လေးရက်စွန်းတော့၊ ထက်ဝန်းကျင်လို မတရအောင်၊ သွန်းချလို့ရွာ။  

  

တသွန်သွန် ယမွန်ချောင်းက၊ မြွန်မြောင်းတွေ၊ ဝေကာလျှံသည့်ပြင်၊ ဘောင်းလန်အောင်၊ ချောင်းနန်ကူးက၊ ဆောင်းဦးဝင် တန်ဆောင်မုန်းတွင်မှ၊ အုံးအုံးကျ ရေတွေလာ၊ နွေခါဘို့စိတ်အေး။  

  

ရစ်ခွေကာ မြစ်ရေလိမ့်သည့်နှယ်၊ သစ်ဆိမ့်ကန်တောင်ကန်နှင့်၊ ရွှေဓားကန် မကျန်ပြီဘု၊ ကန်စေတီလျှံ အီမောက်ကရော့၊ ကန်ပေါက်ပါ ကန်မကြီးနှင့်၊ ကန်ကြီးဝယ် ပင်လယ်မြစ်ကဲ့သို့၊ ဆယ်နှစ်စာ မကုန်အုံးပေဘု၊ ကန်ကုန်းသာဘွေ နဝဒတ်ကယ်နှင့်၊ ငွေဆဒ္ဒန် အိုင်ဆိုလောက်ပါပေါ့၊ စခန်းမကွာ လမ်းတထွာ အထောက်တွင်မှ၊ ချမ်းသာစရာ၊ ရဟန်းဆရာတို့ သောက်ရန်ဘို့၊ ပန်းခတောက်သွေး။

ခက်ဆစ်
------

၁။ ပြေမြန်မာ = မြန်မာပြည် (ကာရန်ငဲ့၍ ဆိုခြင်း)။

၂။ ယုန်သဟဒါ = ယုန်သော်ဒါဖြစ်မည်ထင်၏ (မူကွဲမရ)။

၃။ ပုဏ္ဏမာ = လပြည့်။

၄။ နဝဒတ် = အနဝဒတ်ရေအိုင်။

၅။ ငွေဆဒ္ဒန် = ဆင်ဖြူတော်။

မှတ်ချက်
--------

ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် နာမည်ပေးခဲ့ခြင်း မဟုတ်ပါ။ သင့်တော်မည်ထင်သော နာမည်ကို ပေးထားခြင်း ဖြစ်သည်။

ကိုးကား
-------
***ဟိုမိုဒေးယက်စ် - အနာဂတ်၏ သမိုင်းအကျဉ်း*** (Hebrew: ההיסטוריה של המחר) သည် ဂျေရုစလင်မြို့ ဟီဘရူးတက္ကသိုလ် ပါမောက္ခ ၊ အစ္စရေးစာရေးဆရာ Yuval Noah Harari ကရေးသားထားသော စာအုပ်ဖြစ်သည်။ ပထမဆုံး ဟီဘရူးဘာသာဖြင့် Dvir ပုံနှိပ်တိုက်မှ ၂၀၁၅ တွင် ထုတ်ဝေပြီး အင်္ဂလိပ်ဘာသာဗားရှင်းကို ၂၀၁၆ စက်တင်ဘာတွင် ယူကေ၌လည်းကောင်း ၊ ၂၀၁၇ ဖေဖော်ဝါရီတွင် ယူအက်စ်၌လည်းကောင်း ရိုက်နှိပ်သည်။

  

ဤစာအုပ်မတိုင်မီ ထွက်ရှိထားသည့် ဟိုမိုဆေးပီးယန်း (လူသားသမိုင်းအကျဉ်း) ကဲ့သို့ပင် သမိုင်းစစ်တမ်းများနှင့် စပ်လျဉ်းသော ကိုယ့်ကျင့်တရားဆိုင်ရာကိစ္စရပ်များနှင့်တကွ ဖြစ်ရပ်များ၊ လူသား အတွေ့အကြုံ တခုချင်းစီကို ဖော်ပြခြင်းအားဖြင့်. Harari က သမိုင်းကြောင်းကို ပြန်ပြောင်းပြောပြခြင်းဖြစ်သည်။ သို့သော် ဟိုမိုဒေးယက်စ်စာအုပ်က လူသားများ (ဟိုမိုဆေးပီးယန်းစ်) အနေဖြင့် ၎င်းတို့ဖြစ်တည်လာမှုတလျောက် ရယူလာနိုင်သည့် စွမ်းဆောင်နိုင်မှုများ နှင့် ကမ္ဘာမြေပေါ်၌ ကြီးစိုးလွှမ်းမိုးနိုင်ဆုံးမျိုးစိတ်အဖြစ် ဆင့်ကဲ တိုးတက်လာမှု အကြောင်းအား ပို၍ကိုင်တွယ်ရေးသားထားသည်။ လူသားမျိုးနွယ်၏ လက်ရှိ စွမ်းဆာင်နိုင်မှုများ ၊ အောင်မြင်မှုများကိုလည်းကောင်း အနာဂတ်ပုံရိပ်လွှာကို ဤစာအုပ်က ဖော်ပြထားသည်။ လူသားတို့၏ အတွေ့အကြုံများ ၊ ပုဂ္ဂလဝါဒ ၊ လူ့ခံစားချက်များနှင့် အသိစိတ် စသည့် တွေးခေါ်ဆင်ခြင်မှုဆိုင်ရာ အရေးကိစ္စ များစွာကို ဆွေးနွေးထားသည်။
**Gundam Factory Yokohama** သည် ဂျပန်နိုင်ငံ၊ ယိုကိုဟားမားရှိ ယာမရှိတဆိပ်ခံတံတားတွင်တည်ရှိသောဖျော်ဖြေရေးနေရာတစ်ခုဖြစ်သည်။  ၎င်း၏အဓိကအင်္ဂါရပ်တစ်ခုမှာ ရွေ့လျားနိုင်​သော Gundamစက်ရုပ်ကြီးဖြစ်သည်။ ထိုစက်ရုပ်ကြီးသည် ၁၈မီတာမြင့်ပြီး  Pilot-operated "mech"ဟု​ခေါ်​သော ဂျပန်ကာတွန်းဂိမ်းမှဒီဇိုင်းဆွဲထား​ခြင်းဖြစ်ကာ ဤစက်ရုပ်ကြီးသည် ကမ္ဘာပေါ်ရှိ အကြီးဆုံးစက်ရုပ်များထဲတွင် အဆင့်၁၆မြောက်ဖြစ်သည်။ ၎င်းစက်ရုပ်ကြီးသည် ပထမဆုံးရွေ့လျားနိုင်သောစက်ရုပ်ကြီးအဖြစ်မှတ်တမ်းဝင်ထားသည်။

မူလက Gundam franchise ၏ နှစ်(၄၀)မြောက်နှစ်ပတ်လည်နှင့် ၂၀၂၀ တိုကျိုအိုလံပစ် အတွက် ၂၀၂၀ပြည့်နှစ် အောက်တိုဘာတွင်ဖွင့်လှစ်ရန်စီစဉ်ထားပြီး ကိုရိုနာဗိုင်းရပ်စ်ကူးစက်ရောဂါ ကြောင့်တည်ဆောက်မှုနှောင့်နှေးကြန့်ကြာခဲ့ရသည်။  အဆိုပါ site ကို ၁၉ ဒီဇင်ဘာလ ၂၀၂၀ပြည့်နှစ်တွင် စတင်ဖွင့်လှစ်ခဲ့ပြီး၊ ၃၁ မတ်လ ၂၀၂၂ခုနှစ် အထိဖွင့်လှစ်မည်ဖြစ်သည်။  ၂၀၂၀ပြည့်နှစ် ဒီဇင်ဘာ ၁၈ ရက်တွင် Luna Sea ရော့ခ်ဂီတအဖွဲ့သည်အနှစ် ၄၀ မြောက်နှစ်ပတ်လည်သီချင်း The Beyond ကိုဖွင့်ပွဲအခမ်းအနားတွင်တိုက်ရိုက်ထုတ်လွှင့်သီဆိုခဲ့သည်။  ပြပွဲမှာထူးခြားချက်နှစ်ခုရှိသည်။

Gundam Dock
-----------

အဓိကပြသမှုအဖြစ် ရွေ့လျားနိုင်​သောစက်ရုပ်ကြီး Gundam mech ဖြစ်သည်။ RX-78F00 လို့အမည်ပေးထား​သော ထိုစက်ရုပ်ကြီးသည် ဂျပန်နိုင်ငံတွင် အန်နီမေးရှင်းကားထဲမှအရွယ်အစားအတိုင်း ဆောက်လုပ်ထားသော တတိယမြောက်စက်ရုပ်ဖြစ်သည်။ တိုကျိုဂန်းဒန်း​ဘေ့စ်တွင် ဆောက်လုပ်ထား​သော အခြားနှစ်ခုမှာ ၂၀၀၉ RX-78-2 နှင့် ၂၀၁၇ RX-0 တို့ဖြစ်သည်။

ကိုးကား
-------

1. ↑  NEWS၊ KYODO။ Full-size moving Gundam robot to loom over Yokohama from October။
2. ↑  Life-size moving Gundam statue unveiled to media in Yokohama။
3. ↑  Big in Japan: giant Gundam robot makes its first moves in Yokohama။
4. ↑  Life-size moving Gundam statue unveiled to media in Yokohama။
5. ↑  LUNA SEA、＜真冬の野外＞を彷彿とさせる『GUNDAM FACTORY YOKOHAMA』で10ヵ月ぶりパフォーマンス။
မြန်မာဘာသာဖြင့် သင့်လျော်သော အမည်မရှိသေးသောကြောင့် ဤဆောင်းပါးခေါင်းစဉ်ကို အခြားဘာသာစကား / စာဖြင့် ရေးသားထားခြင်း ဖြစ်သည်။

**Grindcore** သည် ပြင်းထန်သော ဂီတမျိုးခွဲတစ်မျိုးဖြစ်ပြီး ၁၉၈၀ အလယ်လောက်တွင် စတင်၍ ပေါ်ပေါက်ခဲ့သည်။ grindcore သည် ဆူညံသောအသံများနှင့် လေးလံသော distorted, down-tuned guitar များ၊ overdriven bass၊ မြန်၍ မြင့်မားသော tempo, blast beat များနှင့် vocal မှာ မာန်ဖီသည့်အသံ၊ ကျယ်လောင်သည့်အော်သံတို့ ဖြစ်သည်။ British-American grindcore တီးဝိုင်းတစ်ခုဖြစ်သည်။ Napalm Death သည် ပုံစံအတွက် groundwork ချခဲ့သည်။ ယခုအခါ မြောက်အမေရိကနှင့် ဥရောပ တွင် ပျံ့နှံနေသည်။ ကျော်ကြားသော ပါဝင်သူများမှာ Brutal Truth နှင့် Nasum စာသားများမှာ လူမှုရေးနှင့် နိုင်ငံရေးနှင့်သက်ဆိုင်သည့် စာသားများဖြစ်သည်။

Microgenre အမျိုးအစားသည် နောက်ပိုင်းတွင် ပေါ်ထွက်လာခဲ့သည်။ စရိုက်လက္ခဏာများမှာ grindcore မှ ပြောင်းလဲထားသည်။ goregrind ပါဝင်ပြီး gore ပေါ်တွင် အာရုံစူးစိုက်ထားသည်။ pornogrid တို့ ပါဝင် pornographic စာသားများကို အာရုံစူးစိုက်ထားသည်။ hardcore punk နှင့် အခြား အမျိုးအစားများတွင် ဩဇာအရှိန်အဝါရခဲ့သော်လည်း grindcore underground ဂီတပုံစံဖြင့် ကျန်ရစ်ခဲ့သည်။ grindcore သည် thrash metal နှင့် hardcore punk ရောစပ်ခြင်းဖြင့် တဖြည်းဖြည်းတိုးတက်လာသော ဂီတအမျိုးအစားဖြစ်သည်။ grindcore ၏ တူရိယာများမှာ electric guitar, bass, drum တို့ဖြစ်သည်။ grindcore သည် metal (သို့) ပြောင်းလဲစေသည်။ vocal မှာ sound effect ပါဝင်ခြင်း နည်းပါးသည်။

Grindcore ၏ ထူးခြားသော လက္ခဏများမှာ microsong ဖြစ်ပြီး second အနည်းငယ်သာ ပါရှိသည်။ grindcore အုပ်စုများသည် down – tuned guitar စမ်းသပ်လေ့လာကြသည်။

Blast Beat
----------

Blast beatသည် grindcore ၏ ထူးခြားသော drun beat ဖြစ်သည်။ Daniel Ekeroth က blast best သည် Sweden D-beat အုပ်စု ပထမဆုံးဆောင်ရွက်ခြင်းဖြစ်သည်ဟု ထောက်ခံသည်။ D.R.I (No Sense), S.O.D (milk), Sarcofago (Satonas) , Sepultura (Antichrist) နှင့် Repulsion တို့သည် Napalm Dealth’s ပေါ်ထွက်လာခြင်းကို အလျင်ကျသောနည်းပညာတစ်မျိုးဖြစ်သည်။

စာသားအကြောင်းအရာများ
--------------------

Grindcore စာသားများ စိတ်ကိုဆွပေးသော စာသားဖြစ်သည်။ grindcore ဂီတအနုပညာရှင်များသည့် နိုင်ငံရေးနှင့် လူကျင့်ဝတ်နှင့်ဆိုင်သော အကြောင်းရင်းများကို ကျူးလွန်ခဲ့ကြသည်။ ယေဘုယျအားဖြင့် for left politio ကို grindcore’s punk အရင်းအမြစ်တွင် တိမ်းညွတ်စေခဲ့သည်။ ဥပမာအားဖြင့် Napalm Death ၏ သီချင်းသည် မင်းမဲ့ဝါဒီများနှင့် သက်ဆိုင်သည်။ အထူးသဖြင့် လူမျိုးခွဲခြားရေးပပျောက်ရေး၊ ကျားမတန်းတူ အခွင့်အရေးရှိမှုဝါဒ၊ စစ်အာဏာသုံးဝါဒပပျောက်ရေး၊ အရင်းရှင်စနစ်ပပျောက်ရေးတို့ ပါဝင်သည်။ အခြား grindcore အုပ်စုမှာ Cattle Decapitation နှင့် Carcas တို့ဖြစ်ပြီး တိရစ္ဆာန်ညဉ်းပန်းနှိပ်စက်ခြင်းများကို မနှစ်မြို့ခြင်းများကို ဖော်ပြသည်။ အချို့ကိစ္စများသည် သက်သက်လွတ်စားသုံး (သို့) တိရစ္ဆာန်ထွက်ပစ္စည်းကို မစားသုံးသူတို့နှင့်ဆိုင်သည်။
geek rock (nerd rock(သို့) dark rock) သည် nerd ဂီတအုပ်စုနှင့်အတူ alternative rock
၏မျိုးခွဲတစ်မျိုးဖြစ်သည်။ chiptune လွှမ်းမိုးထားသည့် nintendocore မျိုးခွဲဖြစ်ပြီး hip hop ၊ nerdcore နှင့် contemporary folk ၊ nerd-folk ကဲ့သို့ nerd ဂီတ၏ အမျိုးအနွယ်ဖြစ်သည်။ Geek rock သည် electronic နှင့် သမားရိုးကျမဟုတ်သော တူရိယာများဖြင့် ပေါင်းစပ်ထားသည်။ geek rock သီးခြားမျိုးခွဲများသည် geek ယဉ်ကျေးမှုနှင့် အစိတ်အပိုင်းများနှင့် ဆက်နွယ်နေသည်။

ဝိသေသလက္ခဏာများ
---------------

geek rock သည် electronic တူရိယာများကို အသုံးပြုထားပြီး တစ်မူထူးသော ဂီတဆိုင်ရာတူရိယာများ ပါဝင်သည်။ accordions (သို့) ukuletes အစရှိသော တူရိယာများပါဝင်သည်။
စာသားများသည် pop ယဉ်ကျေးမှုအကြောင်းအရာများဖြင့် ဖုံးလွှမ်းထားသည်။ Irony, self-deprecation နှင့် humour တို့မှာ အဓိက အစိတ်အပိုင်းများဖြစ်သည်။ geek rock သည် လောကကြီး
ကို ချီးကျူးဂုဏ်ပြုထားသည်။

သမိုင်းကြောင်း
--------------

geek rock ဟု ပထမဆုံးဖော်ပြသော တီးဝိုင်းမှာ Nert Herder တီးဝိုင်းဖြစ်သည်။ They Might Be Giant ၏ Flood album သည် geek ယဉ်ကျေးမှုနှင့် ပတ်သက်၍ ပြုလုပ်ခဲ့သည်။
geek rock သည် geek ယဉ်ကျေးမှုဖြင့် အတည်ပြုခဲ့သော်လည်း တိတိကျကျအပိုင်းမသတ်မှတ်ထားပေ။
 geek rock နှင့် ဆက်စပ်နေသော အမျိုးအစားများသည် ဂီတပွဲတော်များကို ကြီးမားစွာ ထောက်ပံ့ပေးခဲ့သည်။ Rock Comic Con တို့ဖြစ်သည်။
မြန်မာဘာသာဖြင့် သင့်လျော်သော အမည်မရှိသေးသောကြောင့် ဤဆောင်းပါးခေါင်းစဉ်ကို အခြားဘာသာစကား / စာဖြင့် ရေးသားထားခြင်း ဖြစ်သည်။

**Goregrind** သည် Grindcore နှင့် Death metal တို့၏ မျိုးခွဲတစ်မျိုးဖြစ်သည်။ ဗြိတိန်တီးဝိုင်း Carcass သည် ဤအမျိုးအစားပေါ်ထွက်လာခြင်းကို မှတ်တမ်းတင်ခဲ့သည်။ goregrind သည် ရေထဲတွင် သီဆိုသောအသံကဲ့သို့ အဆိုပုံစံများပါရှိသည်။

သမိုင်းကြောင်း
--------------

Repulsion ၏ Horrified နှင့် Impetigo ၏ Ultimo Mondo Cannibale တို့ ထိတွေ့ခဲ့သော်လည်း အမျိုးအစား၏မူရင်းမှာ ဗြိတိန်တီးဝိုင်း Carcass နှင့်အတူ တည်ရှိသည်။ သူတို့သည် ၁၉၈၀နောက်ပိုင်းတွင် စတင်ခဲ့သည်။ သူတို့၏ "Reek of Putrefaction" album တွင် pitch shift recording နည်းပညာများကို အသုံးပြုထားသည်။ hardcore punk နှင့် grindcore ဖြစ်ရပ်များမှ left-wing နိုင်ငံရေးအကြောင်းများကို ရေးဖွဲ့ထားသည်။

ဝိသေသလက္ခဏာများ
---------------

Matthew Harvey အဆိုအရ goregrind ဂီတ၏ ဝိသေသလက္ခဏာများ pitch-shift နည်းပညာများနှင့်နိမ့်သောအဆိုပုံစံများနှင့် အလွန်မြန်သော tempoများပါဝင်သည်။ Zero Tolerance မဂ္ဂဇင်းမှ ဖော်ပြထားသည်မှာ detuned guitar များ၊ blasting drum များ ကြီးမားလေးလံသော distorted vocalများပါဝင်သည်။ သူတို့စာသားအကြောင်းအရာများမှာ gore, forensic pathology, သေခြင်းတရားနှင့် မုဒိမ်းအကြောင်းအရာများ ပါဝင်သည်။ စာသားများ z movie နှင့် horror movie ကဲ့သို့ အကြောင်းအရာများပါဝင်သည်။ ပိုလန် goregrind တီးဝိုင်း Dead Infection မှ ဒရမ်သမား Cyjan ပြောဆိုသည်မှာ grindcore နှင့် goregrind တို့ကြားထဲတွင် ကွဲပြားမှုမရှိပါဘူး။ လူမှုရေးနှင့် နိုင်ငံရေးအရ ဆက်စပ်နေသည် ဟုဆိုသည်။

  


| * ရှု
* ပြော
* ပြင်
ဟဲဗီးမက်တယ်လ် |
| --- |
| အမျိုးအစားကွဲများ | 
* Alternative metal
* Avant-garde metal
* Black metal
* Blackgaze
* Cello metal
* Celtic metal
* Christian metal
* Crossover thrash
* Crust punk
* Dark metal
* Deathgrind
* Death metal
* Death 'n' roll
* Deathcore
* Death-doom
* Djent
* Doom metal
* Drone metal
* Extreme metal
* Folk metal
* Funk metal
* Glam metal
* Goregrind
* Gothic metal
* Grindcore
* Groove metal
* Industrial metal
* Latin metal
* Mathcore
* Medieval metal
* Melodic death metal
* Melodic metalcore
* Metalcore
* National Socialist black metal
* Neoclassical metal
* Nu metal
* Pagan metal
* Pirate metal
* Pornogrind
* Post-metal
* Power metal
* Progressive metal
* Rap metal
* Red and Anarchist black metal
* Sludge metal
* Speed metal
* Stoner metal
* Symphonic black metal
* Symphonic metal
* Technical death metal
* Thrash metal
* Traditional heavy metal
* Unblack metal
* Viking metal

 |
ပန်းကန်ပြားပျံဆိုသည်မှာ ကမ္ဘာမှမဟုတ်ဘဲ အခြားဂြိုဟ်များမှလာသော ယာဉ်ပျံများကိုဆိုလိုသည်။ ကောင်းကင်ယံတွင် ရံဖန်ရံခါတွေ့ရတတ်သည်ဆိုသော ပန်ကန်ပြားသဏ္ဌာန်ရှိ ယာဉ်ပျံများဖြစ်သည်။ အခြားကမ္ဘာမှ ဂြိုဟ်သားများ စီးနင်းလိုက်ပါလေ့ရှိသည်ဟု‌ ပြောဆိုကြသည်။ အချို့က လေယာဉ်များ၊ မိုးလေဝသပူပေါင်းများ၊ လေသင်္ဘောများကို ပန်းကန်ပြားပျံဟု အမှတ်မှားပြီး‌ပြောခြင်းဖြစ်သည်ဟု ဆိုကြသည်။ အချို့မှာ လေတပ်မတော်များ၏ ဆန်းသစ်သော တိုက်လေယာဉ်များ ဖြစ်နိုင်သည်ဟုဆိုကြသည်။ ယနေ့ထိပန်းကန်ပြားပျံများကိုလည်းကောင်း၊ ဂြိုဟ်သားများကိုလည်းကောင်း လက်ဆုပ်လက်ကိုင်မပြနိုင်သေးပေ။

သုသေသီများ၏လေ့လာချက်အရ လူအများပြောဆိုကြသော ပန်းကန်ပြားပျံများသည် 

* မိုးပျံပူဖောင်းများ၊ မီးပုံးပျံနှင့်လေသင်္ဘောများ
* တိမ်များ
* ကောင်းကင်တွင်ပေါ်သောပုံရိပ်များ၊ အလင်းတန်းများ၊ တံလျပ်များ
* လေတပ်မတော်များ၏လျှို့ဝှက်လေယာဉ်များ၊ ဒုံးလက်နက်များ
* အာကာသယာဉ်များ၏ ဆင်းသက်ထိပ်ဖူး(re-entering capsule)များသို့မဟုတ် အခြားအစိတ်အပိုင်းများ
* အာကာသယာဉ်ပစ်လွှတ်သည့် တွန်းအားပေးဒုံးပျံများ၏ မြေပေါ်ပြန်လည်ကျရောက်လာသောအစိတ်အပိုင်းများ ဖြစ်ကြသည်။

အချို့ဓာတ်ပုံများမှာ ပန်းကန်ပြားပျံအတုများ ဖြစ်ကြသည်။ အချို့မှာမူ ယခုထိဖြေရှင်းနိုင်ခြင်း မရှိသေးပေ။ 
ဒုတိယ ကမ္ဘာစစ်ကာလက ဂျာမန်တို့သည် လေယာဉ်အသစ်အဆန်းများ တီထွင်ရာတွင် အဝိုင်းပြားပုံ လေယာဉ်များလည်း ပါဝင်သည်။ ထို့‌ကြောင့်အချို့က ပန်းကန်ပြားပျံများသည် ဂျာမန်တို့၏လက်နက်ဆန်းများ ဖြစ်သည်ဟု ဆိုကြသည်။ 
ဂြိုဟ်သားများသည် ကမ္ဘာပေါ်တွင် အခြေစိုက်စခန်းများထားရှိကြပြီး ယင်းအနီးတစ်ဝိုက်တွင် ပန်းကန်ပြားပျံများကို မကြာခဏ တွေ့ရှိရလေ့ရှိသည်။ ပန်းကန်ပြားပျံများ၏ထူးခြားချက်မှာ လေကြောင်းပျံသန်းမှု နိယာမများကို ချိုးဖောက်ခြင်းဖြစ်သည်။ တည့်တည့်ပျံသန်းလာမှ ရုတ်ခြည်း ဘေးတိုက်ပျံသန်းသွားခြင်း၊ လူသားတို့ တီထွင်သော လေယာဉ်များ မလုပ်နိုင်သော တွန့်ခေါက်ပုံ (Zig-Zag) ပျံသန်းခြင်းများရှိသည်။ ပျံသန်းနှုန်းမှာလည်း လေယာဉ်များထက် ပိုမြန်သည်။
ဘန်​ကောက်မိုးပျံရထား(အင်္ဂလိပ်: Bangkok Mass Transit System(BTS or the Skytrain) ထိုင်း: รถไฟฟ้า) သည်ဘန်​ကောက်မြို့၏မြင့်မား​သော သယ်ယူပို့​ဆောင်​ရေးစနစ်ဖြစ်သည်။​မြောက်ဘက်နှင့် အ​ရှေ့ဘက်သို့​ပြေးဆွဲရာ ဆူခူဗစ်လိုင်းနှင့် ဘန်​ကောက်၏စီးပွား​ရေးဇုန်ဖြစ်​သော ဆိုင်မွန်နှင့် ဆသန်ဘက်သို့​ပြေးဆွဲရာ ဆိုင်မွန်လိုင်းတို့ဖြစ်သည်။ ဆူခူဗစ်လိုင်းသည် မိုချစ်နှင့်ဆယ်မရွန်၊ဆိုင်မွန်လိုင်းသည် အမျိုးသားအားကစားရုံနှင့် ဘန်ဝတို့တွင် အစ~အဆုံးဖြစ်သည်။ မိုချစ်ဘူတာရုံသည် ဒွန်​မောင်း​လေဆိပ်မှထွက်လာ​သောဧည့်သည်များ၏ ရထားစီးရန်​နေရာအစဖြစ်သည်။​လေဆိပ်မှ အထူးဘတ်စ်ကားစီး၍ဤဘူတာ၌ရထားစီးကာလိုရာသို့သွားနိုင်သည်။ လိုင်း၂လိုင်းသည် အမျိုးသားအားကစားရုံအနီးရှိ "ဆိုင်ရမ်"ဘူတာတွင် လိုင်း​ပြောင်းကာစီးနင်းနိုင်သည်။

ထို့အပြင် ဘန်​ကောက်မြို့သယ်ယူပို့​ဆောင်​ရေးတွင် ​​​မြေ​အောက်ရထား(MRT)နှင့် သုဝဏ္ဏဘူမိ​လေဆိပ်ရထားလိုင်း(SARL)တို့လည်းပါဝင်သည်။

ဘန်​ကောက်မြို့ပြ၏ရထားစနစ်များ(BTS၊MRT၊SARL)

သမိုင်း​ကြောင်း
---------------

ဆလာဒန်ဘူတာမှထွက်လာ​သောရထား
ရထားအတွင်းပိုင်း
အမြန်သယ်ယူပို့​ဆောင်​ရေးစနစ်(Mass Transit System)ကို ဘန်​ကောက်မြို့၌၁၉၈၀အ​စောပိုင်းတွင်စတင်ခဲ့သည်။

ဘူတာစကြ်န်

ဘူတာရုံပုံစံများ
----------------

​ဝေါင်း​ဝေယံဘူတာအပြင်ဘက်
ဆိုင်ရမ်ဘူတာအ​​ပေါထယ်
ဘူတာအားလုံးကိုမြင့်မား၍အများအားဖြင့်၂ထပ်အဖြစ်​ဆောက်လုပ်ထားသည်။ လမ်းမကြီးများ၏လမ်းလယ်ကျွန်းများတွင်​ဖောင်​ဒေးရှင်းချထားသည်။ ပလတ်​ဖောင်းများ​ပေါမှ​​နေ၍​​လှေကားဖြင့်လည်း​ကောင်း၊စက်​ကှေားဖြင့်လည်း​ကောင်းတက်နိုင်သည်။ အချို့ရုံများတွင်ဓာတ်​​လှေကားများပါရှိသည်။

ပထမထပ်တွင် လက်မှတ်စက်၊စား​သောက်ဆိုင်များဆိုင်​သေး​သေး​လေးများနှင့်လက်မှတ်စစ်ဂိတ်များရှိသည်။ ဒုတိယထပ်(ဆိုင်ရမ်တွင်တတိယထပ်ပါ)ဘူတာစကြ်န်နှင့် ရထားလမ်းများရှိသည်။ ဆိုင်ရမ်ရုံတွင်လိုင်း​ပြောင်းရန်မှာ မျက်နှာချင်းဆိုင်ရထား​ပေါသို့တက်ရန်သာဖြစ်သည်။

ဆလာဒန်၊အဆုတ်နှင့်မိုချစ်တို့တွင် ​မြေ​အောက်ရထားနှင့်ကူး​ပြောင်းစီးနိုင်သည်။

လက်မှတ်နှင့်စီးနင်းပုံ
----------------------

လက်မှတ်စက်
ရထားလက်မှတ်ဝယ်ရန်အင်မတန်လွယ်ကူသည်။၂၀၀၇တွင် "ဘီတီအက်စ် စမတ်ပတ်စ် ကတ်များ "ထုတ်​ပေးခဲ့ပြီး​မေလ၂၀၁၂တွင် "ရတ်ဘစ်ကတ်(Rabbit card)"များဖြင့်အစားထိုးခဲ့သည်။ ရတ်ဘစ်ကတ်မှာ မိုးပျံရထားနှင့် BRTဘတ်စ်ကားများတွင်သုံးနိုင်​သောအီလတ်ထ​ရောနစ်ကတ်ဖြစ်သည်။ ထို့အပြင် BTSနှင့်မိတ်ဖက်ဖြစ်​သောMcDonald's, Burger King, Starbucks တို့တွင်လည်းသုံးနိုင်သည်။

ဘူတာရုံပထမထပ်ရှိလက်မှတ်စက်တွင်လက်မှတ်ဝယ်ယူနိုင်သည်။ စက်​ဘေးရှိ​မြေပုံတွင်မိမိသွားလို​သောဘူတာ၏ကုန်ကျ​​ငွေကိုကြည့်ကာ စက်ထဲ၌နှိပ်၍ကျသ​လောက်​ငွေထည့်ရသည်။ ထိုအခါစက်မှ လက်မှတ်ထွက်လာမည်။ ထိုလက်မှတ်ကို အချိန်၂နာရီအွင်းသာအသုံးပြုနိုင်သည်။ ထိုလက်မှတ်ကိုလက်မှတ်စစ်ဂိတ်ရှိ စက်ထဲသို့ထည့်လိုက်လျှင်​မောင်းတံပွင့်ကာလက်မှတ်ပြန်ထွက်လာမည်။ ထို့​နောက်လက်မှတ်ကိုယူကာဒုတိယထပ်ရှိ စကြ်န်တွင်ရထားစီးကာဆင်းမည့်ဘူတာရှိလက်မှတ်ဂိတ်တွင် လက်မှတ်ကိုပြန်ထည့်လိုက်ရသည်။ လက်မှတ်မှန်ကန်မှသာ ​မောင်းတံပွင့်​ပေမည်။ အကူအညီလိုပါက သတင်းအချက်အလက်ဂိတ်များတွင်အကူအညီ​တောင်းနိုင်သည်။

ကိုးကား
-------

1. 1 2 3  BTS SkyTrain System - Structure of Routes and Stations။ Bangkok Mass Transit System Public Company Limited။ 20 June 2014 တွင် မူရင်းအား မော်ကွန်းတင်ပြီး။  2014-06-26 တွင် ပြန်စစ်ပြီး။
2. 1 2
3. ↑
**ခြေဂဏာမငြိမ်ရောဂါ**သည် နာတာရှည်စိတ်ရောဂါတမျိုးဖြစ်ပြီး ခြေထောက်အား လှုပ်ရှားလိုစိတ် ပြင်းထန်တတ်သည်။ ခြေထောက်၌ မရိုးမရွခံစားရကာ လှုပ်လိုစိတ်ပေါ်ခြင်းတည်း။ ယားခြင်း၊ ဆစ်ခနဲဖြစ်ခြင်း၊ ကျိခြင်း စသော ခံစားမှုမျိုး ရတတ်သည်။ နားနေသောအချိန်ဖြစ်တတ်သဖြင့် အိပ်ခြင်းကို အနှောင့်အယှက်ပေးတော့သည်။ အိပ်နေစဉ်တွင် ခြေထောက်အား လှုပ်လိုသည်။ ခြေထောက်လှုပ်သည့်အတွက် အိပ်မပျော်။ သံသရာလည်သည်။ ထို့ကြောင့် ခြေဂဏာမငြိမ်ရောဂါသည်တို့မှာ အိပ်ရေးမဝခြင်း၊ အားနည်းခြင်း၊ မအီမသာဖြစ်ခြင်းနှင့် စိတ်ဓာတ်ကျသကဲ့သို့ ခံစားရခြင်းမျိုး အမြဲရှိနေတတ်သည်။ အချို့သူတို့၌ အိပ်သွားစဉ်ပင် ဘယ်ညာမကြာခဏလှည့်နေခြင်းမျိုး ရှိနိုင်သေးသည်။

ဆိုးကျိုးအနေဖြင့် သံဓာတ်အားနည်းခြင်း၊ ကျောက်ကပ်ပျက်ခြင်း၊ သူငယ်ပြန်ခြင်း၊ သွေးတိုးခြင်း၊ အဆစ်အမြစ်ကိုက်ခြင်း၊ အာရုံကြောအားနည်းခြင်းတို့ ဖြစ်စေနိုင်သည်။ စိတ်ကျပျောက်ဆေး၊ စိတ်ငြိမ်ဆေး၊ အဖျားပျောက်ဆေး၊ ဆေးကျဆေးတို့ သောက်နေပါက ဆေးကြောင့်ဖြစ်နိုင်သည်လည်း ရှိသည်။ 

အမျိုးအားဖြင့် ၂ မျိုးပြားသည်။ တမျိုးမှာ အသက် ၄၅ နှစ်မတိုင်မီက ပေါ်ခြင်းဖြစ်ပြီး ကြာလေတိုးလေ ဖြစ်တတ်သည်။ ကျန်တမျိုးမှာ အသက် ၄၅ နောက်ပိုင်းမှ ရုတ်တရက်ဖြစ်လာခြင်းမျိုးတည်း။ ဤတမျိုးကာ ရောဂါတိုးသည်ဟူ၍ မရှိ။ ကုသနည်းမှာ ရောဂါလက္ခဏာပေါ်လိုက်၍ လူနာတဦးနှင့်တဦး မတူသောနည်းကို ပေးရသည်။

ဖြစ်ရသောအကြောင်းကို ဖော်နိုင်လျှင် ရောဂါပျောက်နိုင်သည်။ အနေအထိုင်အစားအသောက် ပြောင်းလိုက်ခြင်း၊ တရားထိုင်ခြင်းဖြင့် ကုသည်လည်း ရှိသည်။ အနေအထိုင်အစားသောက်ပြောင်းသည်ဆိုသည်မှာ အရက်ဆေးလိပ်သောက်ခြင်း၊ အိပ်ဆေးသောက်ခြင်းတို့ ရပ်သည်ကို ဆိုလိုသည်။ ဆေးအဖြစ် လီဗိုတိုပါကိုဖြစ်စေ၊ ဒိုပါမင်ထွက်စေသော ပရာမီပက်ဆိုးသို့ဆေးကို ပေးသည်။ အမေရိကန်လူဦးရေ၏ ၂.၅-၁၅% မှာ ဤရောဂါရှိကြောင်း စစ်တမ်းအရ သိရသည်။ အမျိုးသမီးများ အဖြစ်များပြီး အသက်ရလာက ဖြစ်တတ်သည်မှာ ပုံမှန်လိုလိုပင်။
***Crash Landing on You*** ( ကိုရီးယား: 사랑의 불시착; RR: *Sarangui Bulsichak*; lit. ***Love's Emergency Landing*** ***ချစ်ခြင်းမေတ္တာ၏အရေးပေါ်ဆင်းသက်ခြင်း***) သည် လီဂျွန်ဟိုး မှရိုက်ကူးသော တောင်ကိုရီးယား ရုပ်မြင်သံကြားဇာတ်လမ်းတွဲ ဖြစ်ပြီး ဟွန်ဘင်း၊ ဆွန်ရီဂျင်း၊ ကင်ဂျွမ်ဟွမ်း နှင့် ဆိုဂျီယဲ တို့ ပါဝင်သည်။ ဇာတ်လမ်းမှာ တောင်ကိုရီးယားမှ မိန်းကလေးတစ်ဦး မြောက်ကိုရီးယားတွင် ဂလိုက်ဒါ စီးရာမှ မတော်တဆ ပြုတ်ကျသွားခြင်းကို အခြေခံ၍ ရိုက်ကူးထားသည်။ ၎င်းသည်တောင်ကိုရီးယားရှိ tvN တွင် ထုတ်လွှင့်ခဲ့၍ နှင့် ၂၀၁၂ ဒီဇင်ဘာ ၁၄ ရက်မှ ၂၀၂၀ ဖေဖော်ဝါရီ ၁၆ အထိကမ္ဘာတစ်ဝန်းရှိ Netflix တွင်လည်း ထုတ်လွှင့်ခဲ့သည်။ ကေဘယ်လ်တီဗီသမိုင်းတွင် ဒုတိယ အဆင့်သတ်မှတ်ချက် အမြင့်ဆုံး ရရှိသော ကိုရီးယားဒရာမာ ဖြစ်သည်။

အနှစ်ချုပ်
----------

*Crash Landing on You* (မင်းဆီကို ဆင်းသက်မယ်) သည် ကံဆိုးသော ချစ်သူ နှစ် ဦး ဖြစ်သည့် တောင်ကိုရီးယားရှိ ကုမ္ပဏီကြီး တစ်ခုမှ အမွေဆက်ခံမည့်သူ ဖြစ်သည့် ယွန်းဆယ်ရီ ( ဆွန်ရီဂျင်း ) နှင့် မြောက်ကိုရီးယား အထက်တန်းလွှာ (စစ်တပ် အရာရှိ တစ်ဦးလည်း ဖြစ်သည့်) ရီဂျောင်ဟွတ် (ဟွန်ဘင်း) တို့၏ ဇာတ်လမ်း ဖြစ်သည်။ တစ်ရက်တွင် ယွန်းဆယ်ရီသည် တောင်ကိုရီးယား ဆိုးလ်မြို့၌ လေထီးစီးနေစဉ် ရုတ်တရက် ဖြစ်ပေါ်လာသော လေဆင်နှာမောင်းက ဆွဲယူသွားပြီး သူ့ကို သတိမေ့သွားကာ လမ်းကြောင်း လွဲသွားစေသည်။ ယွန်းဆယ်ရီ သတိရလာသော အခါတွင် မြောက်ကိုရီးယား စစ်မဲ့ဇုံ အတွင်း သစ်တော တစ်ခုအတွင်း (တောင်ကိုရီးယား နိုင်ငံသားများအား တားမြစ်ထားသော နယ်မြေ) ရောက်ရှိနေသည်ကို တွေ့ရသည်။ ထိုနေရာတွင် သူသည် မြောက်ကိုရီးယား စစ်တပ် အရာရှိ တစ်ဦး ဖြစ်သော ရီဂျောင်ဟွတ်နှင့် တွေ့ဆုံခဲ့သည်။ ရီဂျောင်ဟွတ်သည် ယွန်းဆယ်ရီအား ပုန်းခိုရန် နေရာပေးခဲ့ပြီး သူမအား တောင်ကိုရီးယားသို့ တိတ်တဆိတ် ပြန်နိုင်ရန် စီစဉ်ခဲ့သည်။ နောက်ဆုံးတွင် သူတို့ နိုင်ငံနှစ်ခုကြား ခြားနားမှုနှင့် အငြင်းအခုံများ ရှိကြသော်လည်း သူတို့နှစ်ဦး ချစ်ကြိုက်သွားခဲ့ကြသည်။

ကိုးကား
-------

1. ↑  Dong၊ Sun-hwa။ "Sneak peek into romantic drama"၊ November 18, 2019။ December 15, 2019 တွင် ပြန်စစ်ပြီး။
2. 1 2  Kiew၊ Chelsea (February 18, 2020)။ What Singapore fans say about K-drama Crash Landing On You and 7 things to know about the show။ The Straits Times။  February 29, 2020 တွင် ပြန်စစ်ပြီး။
3. ↑  NETFLIX TO LAUNCH HIGHLY-ANTICIPATED ROMANTIC COMEDY CRASH LANDING ON YOU, STARRING HYUN BIN AND SON YE-JIN (October 20, 2019)။  October 23, 2019 တွင် ပြန်စစ်ပြီး။
A *horse tram* (horsecar) in Danzig, Germany (present day Gdańsk, Poland)
**မြင်းလှည်း**သည် မြင်းတစ်ကောင် သို့မဟုတ် မြင်းအုပ်စုလိုက်ဖြင့် ဆွဲစေကာ အသုံးပြုရသည့် ပစ္စည်း ဖြစ်သည်။ မြင်းလှည်းတွင် များသောအားဖြင့် ဘီးနှစ်ခု သို့မဟုတ် လေးခုပါရှိကာ ခရီးသည်များ၊ ကုန်စည်ဝန်များ သယ်ဆောင်ရန် အသုံးပြုကြသည်။ တစ်ကြိမ်တစ်ခါက ကမ္ဘာတစ်ဝန်းတွင် မြင်းလှည်းကို ကျယ်ပြန့်စွာ အသုံးပြုခဲ့ကြသည်။ သို့သော် နောက်ပိုင်းတွင်အများစုသည် ခေတ်မီဆက်သွယ်ပို့ဆောင်ရေးလုပ်ငန်းတို့ဖြင့် အစားထိုးခြင်း ခံခဲ့ရသည်။

ဘီးနှစ်ခုပါရှိသည့် မြင်းလှည်းသည် လှည်းတစ်ခုပင် ဖြစ်သည်။ ပုံစံအမျိုးမျိုးရှိကာ လူနှင့် ကုန်ပစ္စည်းများ သယ်ဆောင်ရန် အသုံးပြုကြသည်။ ဘီးလေးခုပါသည့် မြင်းလှည်းကို အမည်များစွာဖြင့် ခေါ်ဝေါ်ကြသည်။ လေးလံသော ဝန်များကို သယ်ဆောင်သည့် မြင်းလှည်းကို wagon ဟု ခေါ်သည်။

အလွန်ပေါ့ပါးသည့် လှည်းနှင့် wagon များကို မြင်းထက်သေးသည့် မြည်းများ၊မြင်းပုများ၊ လားများကို ခိုင်းကာ ဆွဲကြသည်။ အခြားသေးငယ်သည့် တိရစ္ဆာန်များကိုလည်း ရံဖန်ရံခါ အသုံးပြုကြသည်။ (ဥပမာ - ခွေး၊ llamas၊ ဆိတ် စသည်တို့ ဖြစ်သည်။)

ကြီးမားသည့် wagon, လှည်းများကို အခြားသော တိရစ္တာန်များဖြစ်ကြသည့် နွား၊ ကျွဲ၊ ဆင်၊ စာမရီ၊ ကုလားအုတ်တို့ကို ဆွဲစေသည်။

ကိုးကား
-------
﻿**Grebo** သည် ၁၉၈၀ နောက်ပိုင်းနှင့် ၁၉၉၀ အစောပိုင်းတွင် ယူနိုက်တက်ကင်းဒမ်း၏ယဉ်ကျေးမှုအုပ်စုငယ်ကို ကိုယ်စားပြုထားသော တီးဝိုင်း Pop Will Eat Itself ကြောင့် ပေါ်ထွက်လာခဲ့ပြီး English Midland တွင် ကြီးမားစွာ အခြေခံထားသည်။ လွှမ်းမိုးခဲ့သည့်တီးဝိုင်းများထဲတွင် Pop Will Eat Itself ("Oh Grebo I think I love You" နှင့် "Grebo Guru" သီချင်းကို ဆိုခဲ့သည်) The Wonder Stuff, Ned’s Atomic Dustbin, Carter USM နှင့် Leicester မြို့မှတီးဝိုင်းများဖြစ်သည့် Crazyhead, The Bomb Party, The Hunters Club, Sum Pups နှင့် Gaye Byker on Acid တို့ပါဝင်သည်။ လန်ဒန် အခြေစိုက်တီးဝိုင်း Medicine Factory သည် ၈၀ နောက်ပိုင်းနှင့် ၉၀ အစောပိုင်းတွင် ပါဝင်လှုပ်ရှားခဲ့သည်။ UK နှင့် USတွင် အောင်မြင်ခဲ့သည့် Jesus Jones တီးဝိုင်းလည်း ဤဝေါဟာရကို အသုံးပြုခဲ့သည်။ တီးဝိုင်းများ၏ဂီတ ပုံစံများမှာ garage rock, rock ၏ alternative ပုံစံများ၊ pop၊ hip hop နှင့် electronic များရောစပ်ထားသည်။ ဂီတအမျိုးအစားများထဲတွင် Gothic rock ၏ဇစ်မြစ်ထဲမှ အစောပိုင်း post-punk များကို စွဲလန်းထောက်ခံလာကြသည်။ Grebo ၏ ဖက်ရှင်ပုံစံများမှာ အချောင်းလိုက်ချထားသည့် ဆံပင်ပုံစံများနှင့် နောက်စေ့နားတွင် စုချည်ပြီး မြင်းမြီး ပုံချထားသောပုံစံများ၊ leather bike jacket များနှင့် ဂျင်းများ၊ ပွယောင်းသော အဝတ်အစားများ၊ ဘွတ်ဖိနပ်များ၊ သစ်ခုတ်သမားရှပ်အင်္ကျီများ၊ ချောင်နေသည့်ဂျင်းအင်္ကျီများ၊ army suplus အဝတ်အစားများနှင့် ခရစ်ယာန်ဘုန်းကြီးဦးထုပ်များနှင့် လည်ပတ်ပဝါများ ပါဝင်သည်။ လှုပ်ရှားမှုကြောင့် သဘာဝကျစွာ အောင်မြင်ခဲ့သည်။ နောက်ပိုင်း တီးဝိုင်းများ လွှမ်းမိုးလာခဲ့သည်။ အတော်အတန်တိကျစေရန် ဂီတကို ဖန်တီးခဲ့သည်။ positive punk ကဲ့သို့ဖြစ်သည်။ အဖြစ်အပျက်များနှင့် ပုံစံများကို British indie magazine များ အထူးသဖြင့် NME နှင့် Melody Maker ဖော်ပြလာသည်။ ဤအဖြစ်အပျက်များသည် Grunge၊ Britpop နှင့် အခြားပုံစံများဖြစ်သည့် Anglo-American alternative rock မတိုင်မီဖြစ်သည်။
**Glam punk** (တစ်ခါတစ်ရံတွင် mock rock) သည် glam rock ၏ အစိတ်အပိုင်းနှင့် ပေါင်းစပ်ထားသော protopunk ပုံစံတစ်မျိုးဖြစ်စေရန် ဂရုစိုက်ဖော်ပြကြသည်။ ၁၉၇၀ အစောပိုင်းမှ အစအထိ စတင်ခဲ့သည်။ New York Dolls နှင့် Harlots of 42 nd Street တို့ပါဝင်သည်။

သမိုင်းကြောင်း
--------------

Glam punk သည် ၁၉၆၀ ၏ hippie folk ဂီတမှ လူမှုရေးကဲ့သို့ တွေ့မြင်ရသည်။ သတင်းစာဆရာမှ lucy O’ Brien သည် New York Doll ပေါင်းစပ်ထားခြင်းကို ဖော်ပြထားသည်။ တီးဝိုင်းသည် ၁၉၇၀ အစောပိုင်းတွင် New York ၏ club ဖြစ်ရပ်နှင့် ဂီတသမားမျိုးဆက်စပ် သစ်များကို လွှမ်းမိုးခဲ့သည်။ သူတို့၏ပုံစံသည် နယူးယောခ့်က တီးဝိုင်းတော်တော်များများ လွှမ်းမိုးခဲ့သည်။ The Dolls သည် ၁၉၇၆ တွင် ပြိုကွဲခဲ့သည်။ punk ထဲမှ နေ၍ new wave သို့ပြောင်းလဲ့သည်။

လွှမ်းမိုးခြင်း
---------------

The New York Dolls သည် punk rock ၏ အစပိုင်းကို ကူညီခဲ့သည်။ ၁၉၇၅ အင်္ဂလန်သို့မပြန်သေးခင် ဗြိတိန် ဂီတသမား Malcolm Mclaren နှင့်အတူ စီမံခန့်ခွဲခဲ့သည်။ သူနှင့် Vivienne Wedwood တို့သည် Hanoi Rocks, Motley Crue နှင့် Gun N’ Roses တီးဝိုင်းတို့အပါအဝင် glam ရသ ပညာများကို ကျော်ဖြတ်၍ glam metal ဖြစ်ရပ်တွင် ပါဝင်လွှမ်းမိုးခဲ့သည်။ ၁၉၈၀ တွင် ပေါ်ထွက်ခဲ့သည်။

Glam punk ဟူသော ဝေါ်ဟာရသည် glam နှင့် punk ဂီတ၏ ရသပညာများကိုးကားထားသော တီးဝိုင်းများတွင် သုံးနှုန်းခဲ့သည်။ Manic Street Preachers တို့ပါဝင်ခဲ့သည်။ Glam punk သည် နယူးယောခ်မှ post-punk revival တီးဝိုင်းများကို အဓိက လွှမ်းမိုးခဲ့သည်။ D. Generation, Toilet Boys နှင့် The Strokes တို့ပါဝင်ခဲ့သည်။
Shaka at Birth and lustration basin; gilt bronze; Nara period; height of figure ၄၇.၅ စင်တီမီတာ (၁ ပေ ၆.၇ လက်မ); diameter of basin ၈၉.၂ စင်တီမီတာ (၂ ပေ ၁၁.၁ လက်မ); National Treasures
**ဖွားတော်မူကြေးဆင်းတုတော်** သည် ဂျပန်နိုင်ငံ၊ နာရမြို့တွင် တည်ရှိသည့် တိုးဒိုင်းဘုရားကျောင်းတွင် တညရှိသည့် ကြေးရုပ်ပွားတော်တစ်ဆူ ဖြစ်သည်။ ရုပ်ပွားတော်သည် ခွက်ထဲ၌ ရပ်တော်မူနေဟန်ဖြစ်သည်။ ဧပြီလ ၈ ရက်နေ့တွင် ဗုဒ္ဓဖွားတော်မူရာနှစ်ပတ်လည်ပွဲကို ကျင်းပသည်။ ရုပ်ပွားတော်နှင့် ၎င်း၏ခွက်တို့သည် နာရခေတ်ကာက ဖြစ်ပြီး ၎င်းတို့ကို နိုင်ငံရှားပါးရတနာများအဖြစ် သတ်မှတ်ခဲ့ကြသည်။

အကြောင်းအရာ
-----------

ဖွားတော်မူခြင်းသည် ဂေါတမမြတ်စွာဘုရား၏ ဘဝဖြစ်စဉ်တွင် အဓိကဖြစ်ရပ် ရှစ်ခုထဲမှ တစ်ခု ဖြစ်သည်။ ဖွားတော်မူခြင်းကို အနုပညာပြသမှုများတွင် မြင်တွေ့နိုင်သည်။ မာယာဒေဝီသည် လုမ္ဗိနီဥယျဉ်အတွင်း၌ သွားနေစဉ် မြတ်စွာဘုရားအလောင်းငယ်ကလေးကို ဖွားမြင်ခဲ့သည်။ Dīrghāgama သုတ္တန်တွင် ကလေးငယ်သည် အရပ်လေးမျက်နှာသို့ ခြေလှမ်းခုနစ်လှမ်းကာ "လောကတွင် သူသည် အမြတ်ဆုံး ဖြစ်သည်" ဟု ကြွေးကြော်ခဲ့သည်။ 

ဂျပန်နိုင်ငံတွင် ဗုဒ္ဓမွေးနေ့တွင် ပွဲတော်များကို ဧကရာဇ် ဆုအိခို လက်ထက်ကတည်းက နှစ်တစ်နှစ်၏ လေးခုမြောက်လ၏ ရှစ်ရက်မြောက်နေ့တွင် ကျင်းပကြသည်။ ဧကရာဇ်သည် ၆၀၆ ခုနှစ်တွင် ကျောင်းတော်များအားလုံး၌ စားသောက်ဖွယ်ရာများဖြင့် စားသောက်ပွဲများကို ပြုလုပ်ကြရန် အမိန့်ပေးခဲ့သည်။

ကိုးကား
-------

1. 1 2  Washizuka Hiromitsu (*et al.*) (2003)။ *Transmitting the Forms of Divinity: Early Buddhist Art from Korea and Japan*။ Japan Society။ pp. 292f။ ISBN 0913304549။
2. ↑  銅造誕生釈迦仏立像 (in Japanese)။ Agency for Cultural Affairs။  1 April 2012 တွင် ပြန်စစ်ပြီး။
3. ↑  銅造灌仏盤 (in Japanese)။ Agency for Cultural Affairs။  1 April 2012 တွင် ပြန်စစ်ပြီး။
4. ↑  Shaka hassou။ Japanese Architecture and Art Net Users System။  2 April 2012 တွင် ပြန်စစ်ပြီး။
5. ↑  Shaka။ Japanese Architecture and Art Net Users System။  2 April 2012 တွင် ပြန်စစ်ပြီး။
6. 1 2  de Visser, M. W. (1935)။ *Ancient Buddhism in Japan I*။ Brill။ pp. 45–57။
7. ↑  銅造誕生釈迦仏立像 (in Japanese)။ Agency for Cultural Affairs။  1 April 2012 တွင် ပြန်စစ်ပြီး။
ဘုရင့်နောင် ၏ ညီတော် တောင်ငူမင်းခေါင်လွန်လျှင် သားဖြစ်သူ မင်းရဲကျော်ထင်အား မင်းရဲသီဟသူ(၉၄၆-၉၇၁)ဘွဲ့ပေးပြီး တောင်ငူနန်းကို နန္ဒဘုရင်က စိုးစံစေသည်။ သို့သော် နန္ဒဘုရင်သည် မအောင်မြင်သည့် ယိုးဒယားစစ်ကို အကြိမ်ကြိမ် ချီတက်စေသဖြင့် အင်အားကိုဖြုန်းတီးလေသည်။ ထို့အပြင် လက်အောက်ခံ နိုင်ငံများကိုလည်း ပရိယာယ်ကင်းစွာအုပ်ချုပ်သဖြင့် သက္ကရာဇ် ၉၅၆ တွင် ယိုးဒယား၊ ပြည်၊ မော်လမြိုင်၊ မှော်ပီ စသည့်ဒေသများမှ ပုန်ကန်လေသည်။

နန္ဒဘုရင်က တောင်ငူအိမ်ရှေ့မင်း နတ်သျှင်နောင်အား ဆင်တော် ဥပေါသထ နှင့်တကွ လာရောက်အမှုထမ်းရမည် ဟုဆင့်ခေါ်သည်။ ထို့အတူပင် ဇင်းမယ်၊ ညောင်ရမ်း တို့ထံပါ အလားတူတောင်းဆိုသဖြင့် ဇင်းမယ်နှင့် အတူ တောင်ငူလည်း ပုန်ကန်လေသည်။

မင်းရဲသီဟသူဦးဆောင်သည့် တောင်ငူတပ်များသည် အချိန်တိုအတွင်း ဟံသာဝတီကိုအောင်နိုင်ကာ နန္ဒဘုရင်နှင့် အခြွေအရံ၊ လူသူသုံ့ပန်း များကိုဖမ်းဆီးပြီး ဟံသာဝတီတွင်နန်းစံခြင်းမရှိဘဲ တောင်ငူသို့ပြန်လေသည်။ နန္ဒဘုရင် တောင်ငူပါကြောင်းကို ယိုးဒယားမင်းသိလျှင် တောင်ငူသို့လာရောက်ပြီး နန္ဒဘုရင်အားပေးရန်တောင်းသည်။ မင်းရဲသီဟသူ မပေးသဖြင့် တောင်ငူကိုတိုက်သည်။ နတ်သျှင်နောင် ထွက်တိုက်သဖြင့် ယိုးဒယားတပ်ပျက်လေသည်။ နောက်တွင် နတ်သျှင်နောင် သည် နန္ဒဘုရင်အား ဆက်လက်ထားလျှင် အရေးထပ်ပေါ်မည်ကို တွေးပြီး မယ်တော်နှင့်တိုင်ပင်ကာ နန္ဒဘုရင်ကို အဆိပ်ခတ်လုပ်ကြံသည်။

တောင်ငူရွှေနန်းသစ်ကို သက္ကရာဇ် ၉၆၄ တွင်တည်သည်။ မိဖုရားမှာ ဘုရင့်နောင်နှင့် စန္ဒာဒေဝီဘွဲ့ခံ သီရိဘုန်းထွတ်တို့၏ သမီးတော် မင်းခင်စော ဖြစ်သည်။ နန်းတက်လျှင် ဓမ္မရာဇာဘွဲ့ခံသည်။ မိဖုရားကို အတုလအဂ္ဂမဟာဒေဝီ ဘွဲ့ပေးသည်။ သားတော် နတ်သျှင်နောင်ကို အိမ်ရှေ့အရာပေးပြီး ရည်ငံနေသည့် ရာဇဓာတုကလျာ နှင့်လက်ထပ်ပေးသည်။

နန်းတက်ပြီး ၅ နှစ်အကြာ သက္ကရာဇ် ၉၇၁၊ ဝါခေါင်လဆန်း ၁၁ ရက်၊အင်္ဂါနေ့တွင် မင်းရဲသီဟသူ နတ်ရွာစံလေသည်။

ကိုးကား
-------


  


| * ရှု
* ပြော
* ပြင်
ပထမ တောင်ငူခေတ် (အေဒီ ၁၅၁၀–၁၅၉၉) |
| --- |
| ဘုရင်များ | 
* မင်းကြီးညို
* တပင်ရွှေထီး
* ဘုရင့်နောင်
* နန္ဒဘုရင်

 |
| မင်းများ (ဘုရင်ခံများ) | 
* မင်းကြီးညို
* မင်းကြီးဆွေ
* တောင်ငူမင်းခေါင်
* မင်းရဲသီဟသူ
* နတ်သျှင်နောင်

 |
| ပုဂ္ဂိုလ်ကြီးများ | 
* ရာဇဓာတုကလျာ
* သမိန်ထောရာမ
* ငဇင်ကာ
* ဗြနရာဇ်
* ရဝေရှင်ထွေး
* မင်းဇေယျရန္တမိတ်
* ရှင်သံခို
* ဝန်ကြီး ဗညားဒလ
* ပြည် နဝဒေးကြီး
* သျှင်မဟာရဋ္ဌသာရ
* သျှင်မဟာသီလဝံသ
* သျှင်ဥတ္တမကျော်
* သျှင်အုန်းညို
* သျှင်ခေမာ

 |
| အကြောင်းအရာများ | 
* နောင်ရိုးတိုက်ပွဲ
* ပေလေးပင် သျှင်လေးပါး
* ရတု
* မဟာစေတီ
* ကမ္ဘောဇသာဒီ နန်းတော်

 |
| မြို့တော်များ | 
* ကေတုမတီ တောင်ငူ
* ဟံသာဝတီ ပဲခူး

 |
| * + ပုဂံခေတ်
	+ ပင်းယခေတ်
	+ အင်းဝခေတ်
	+ တောင်ငူခေတ်
	+ ညောင်ရမ်းခေတ်
	+ ကုန်းဘောင်ခေတ်
	+ ရတနာပုံခေတ်
	+ ကိုလိုနီခေတ်
	+ ဂျပန်ခေတ်
	+ ပါလီမန်ဒီမိုကရေစီခေတ်
	+ မြန်မာ့ဆိုရှယ်လစ်လမ်းစဉ်ပါတီခေတ်
	+ နိုင်ငံတော်ငြိမ်ဝပ်ပိပြားမှုတည်ဆောက်ရေးအဖွဲ့ခေတ်
	+ နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီခေတ်
	+ မျက်မှောက်ခေတ်
 |
အမေရိကန်ပြည်ထောင်စုရှိ မတူညီသောပြည်နယ်မှ နေထွက်ချိန် (အပေါ်ပုံ) နှင့် နေဝင်ချိန်
**နေရောင်ခြည်**သည် အဓိကအားဖြင့် အနီအောက်ရောင်ခြည်၊ မြင်နိုင်သောအလင်းနှင့် ခရမ်းလွန်ရောင်ခြည်စသည့် နေမှထွက်လာသော လျှပ်စစ်သံလိုက်ဖြာထွက်မှု၏ တစိတ်တပိုင်းဖြစ်သည်။ ကမ္ဘာ့လေထုကို ဖြတ်သန်းသွားသောကြောင့် နေရောင်ခြည်သည် စစ်ထုတ်၊ ပြန့်ကျဲသွားသည်။ နေသည် မိုးကုတ်စက်ဝိုင်း အပေါ်တွင် ရောက်ရှိပါက သိသာသည်။ နေရောင်ခြည်ဖြာထွက်မှုကို တိမ်များဖြင့် မကာဆီးထားပါက နေရောင်တောက်ပမှုနှင့် အပူရှိန်ကို ခံစားရသည်။ တိမ်များဖုံးကွယ်ပါက သို့မဟုတ် အခြားအရာဝတ္ထုများကြောင့်ရောင်ပြန်ဟပ်သွားပါက နေရောင်ခြည်သည် အားပျော့သွားသည်။ တစ်ကမ္ဘာလုံးရှိ ၁ စတုရန်းမီတာတိုင်းတွင် ၁၆၄ ဝပ်နှင့်ညီမျှသော စွမ်းအင်ကို ၂၄ နာရီအတွင်း နေရောင်ခြည်က ပေးစွမ်းနိုင်သည်ဟုဆိုသည်။ နေရောင်ခြည်ရှိ ခရမ်းလွန်ရောင်ခြည်ဖြာထွက်မှုသည် ကျန်းမာရေးအတွက် ကောင်းကျိုးဆိုးကျိုး ၂ မျိုးစလုံးရှိသည်။ ယင်းသည် ဗီတာမင်ဒီ လိုအပ်ချက်နှင့် ဗီဇပြောင်းလဲမှုတို့အတွက် အထောက်အကူပေးသည်။

နေရောင်ခြည်သည် နေမှ ကမ္ဘာမြေသို့ရောက်ရှိရန် ၈.၃ မိနစ် အချိန်ယူရသည်။ နေ၏အလယ်ဗဟိုမှ စတင်ထွက်ခွာလာသည့် ဖိုတွန်တစ်ခုသည် ဓာတ်ပြုအမှုန်တစ်ခုနှင့် ဆုံတွေ့ချိန်တိုင်း နေ၏မျက်နှာပြင်သို့ ရောက်ရှိရန် နှစ်ပေါင်း ၁၀၀၀၀ မှ ၁၇၀၀၀၀ ကြား ကြာမြင့်သည်ဟုဆိုသည်။ နေရောင်ခြည်သည် အပင်နှင့် အခြားသက်ရှိများအတွက် အလွန်အရေးပါသည်။ အပင်များသည် ဖိုတိုဆင်သဆစ်ကို အသုံးပြု၍ နေရောင်ခြည်စွမ်းအင်မှ ဓာတုစွမ်းအင်အဖြစ် ပြောင်းလဲပေးကာ ဇီဝသက်ရှိများ၏ လုပ်ငန်းဆောင်တာများကို ထောက်ပံ့ကူညီပေးသည်။

ကိုးကား
-------

1. ↑  Basics of Solar Energy။ 2016-11-28 တွင် မူရင်းအား မော်ကွန်းတင်ပြီး။  2016-12-06 တွင် ပြန်စစ်ပြီး။
2. ↑  Bell Burnell၊ S. Jocelyn (2004)။ *An Introduction to the Sun and Stars* (illustrated ed.)။ Cambridge University Press။ p. 56။ ISBN 9780521546225။ Extract of page 56
3. ↑  The 8-minute travel time to Earth by sunlight hides a thousand-year journey that actually began in the core။ NASA။ 2012-01-22 တွင် မူရင်းအား မော်ကွန်းတင်ပြီး။  2012-02-12 တွင် ပြန်စစ်ပြီး။
**ဓာတ်ပုံရှုကာ ပူမီးဖြာ** ကဗျာကို မောင်းထောင်းဦးကျော်လှ ရေးသားခဲ့သည်။ သံချို ကဗျာအမျိုးအစားဖြစ်သည်။

အကြောင်းအရာ
-----------

သုံးဆယ်မြို့တွင် မောင်းထောင်ဆရာတော် ပျံလွန်တော်မူသည့်အခါ အလောင်းစင်၌ တင်ထားသော အလောင်းတော်ကို ဓာတ်ပုံရိုက်ကာ မောင်းထောင်သို့ ပို့သည်။ မောင်းထောင်ရှိ ရဟန်းသာမဏေ၊ ဒါယကာ၊ ဒါယကာမတို့သည် လွမ်းဆွတ်တသ ဖြစ်ကြရသည်။ ဤအကြောင်းကို ဖွဲ့ဆိုထားသည်။

ဓာတ်ပုံရှုကာ ပူမီးဖြာ
---------------------

မြေပထဗျာ နေရာကောင်းတဲ့၊ ရွှေမောင်းရွာသာဂီရိက၊ ဇာတိတော်မူပထမံ့ပ၊ သူရကန်မြူအလျှံပျောက်ဖို့၊ ဖန်တောက်ပုံဥဏ္ဏဂူကဲ့သို့၊ ဂုဏ်တဆူဒီပါကျော်တဲ့၊ ဆရာတော်မဟာဘုန်းငဲ့၊ ခွင်သုံးဖြာရာမညတွင်မှာ၊ ဆုံးကွယ်ပဇီဝိတံ။  

  

ဓာတ်လေးထွေ သွေးလေသလိပ်ကယ်ကြောင့်၊ မှေးမှိတ်ကာဖြေမသာဘု၊ ဝေဒနာမခံချိလို့၊ ကံဝိပါကြမ္မာညှဉ်းသော်ကြောင့်၊ မာမြင်းအောင် မျှော်ခေါ်သည့်၊ သမားတော်ဇီဝကတွေသို့၊ လူ့ပြေတွင်ကုပေကြသော်လဲ၊ ဧကဝိသတာနှင့်၊ သောရီမှာသုညာဂဏန်းပ၊ ငုံပန်းခိုင် ခွာညိုဆင်တဲ့၊ ပြာသိုခွင်ခုနှစ်ရက်၏ညာဝက်မှာအခါမှန်သည့်၊ နာရီပြန်နှစ်ချက် မထိုးခင်ပ၊ ထက်မိုးဗွေပဟိန်၌ မေဃဝိန်သိကြားကျောင်းသို့၊ ဘဝဟောင်းကို မပျော်မွေ့သော်ကြောင့်၊ ပြောင်းစုတေ့ပြန်။  

  

နုသိဿာ သိဿာတပည့်တို့၊ ရှုကြည့်ကာ မျက်ရည်သုတ်လို့၊ လက်အုပ်ချီကိုယ်စီဖူးကြ၊ ကလာပ်ကျန်၊ ဓာတ်မှန်နှင့်ကူးလိုက်တော့၊ စံမူးရေ ရွှေသိင်္ဂါနှင့်၊ စိန်ရတနာကြာညောင် စောင်းတွင်မှ၊ အညောင်းပြေ ခြေတော်လက်ကယ်တို့ လျောင်းစက်သည့်မူသဏ္ဌာန်၊ ရုပကံခွေနွမ်း။  

  

သမာဓိန်ညာဏိန္ဒြေနှင့်၊ မဟာအစိန္တေ (သိန္တေကုသိံ) တွင်မှ၊ နီရောဓဇောလျှံချုပ်တော့၊ နုရုဒ္ဓါရှင်အာနန်နှင့်၊ သာဝကံပုထုဇာန်ရဟန်းသွေတို့၊ သင်္ကန်းထည်ကိုင် ဒုကုဋ်ကယ်နှင့်၊ လက်အုပ်ချီဆယ်စုံဖူးလေသို့၊ ပုံကူးကာဓာတ်မှာရိုက်လို့၊ စာတိုက်လွှာအညာထိပေးသောကြောင့်၊ ငိုကြွေးကာ ရှင်ရဟန်းနှင့်၊ ပင်ပန်းစွာ ဒကာဒကာမတို့၊ ကျေးရွာနေဝေးကွာလှသော်ကြောင့်၊ တွေးစာနာရှေး (ဘဂဝါ အရဟ) ကဲ့သို့၊ ဆွေးတလို့လွမ်း။

ခက်ဆစ်
------

၁။ ပထဗျာ = မြေကြီး။

၂။ ဂီရိ = တောင်။

၃။ သူရကန် = နေမင်း။

၄။ ဥဏ္ဏဂူ = နေမင်း။

၅။ ဧကဝိသထာ = တစ်ထောင့်နှစ်ရာ။

၆။ သောရီမှာသုညာ = ခုနစ်ဂဏန်းနှင့် သုညဂဏန်း (၁၂၇၀ ဟုဆိုလိုသည်)။

၇။ မေဃဝိန် = သိကြားမင်း။

၈။ နုသိဿာ = ဆရာစဉ် တပည့်အဆက်ဆက်တို့။

၉။ သိန္နေကုသ် = ကုဿိန္နာရုံ အင်ကြင်းတော။

၁၀။ နိရောဓ = နိရောဓ၊ ချုပ်ငြိမ်းခြင်း။

၁၁။ ဘဂဝါအရဟ = ဘုရားရှင်။

မှတ်ချက်
--------

ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် နာမည်ပေးခဲ့ခြင်း မဟုတ်ပါ။ သင့်တော်မည်ထင်သော နာမည်ကို ပေးထားခြင်း ဖြစ်သည်။

ကိုးကား
-------
**သွန်ဒမန်နာတံတား** (တမ်းပလိတ်:Indic) သည် သီရိလင်္ကာနိုင်ငံ၊ မြောက်ပိုင်းစီရင်စု၊ ဗယ်ဗတ်တိသုရိုင်မြို့တွင် တည်ရှိသည့် ဂျက်ဖနာ - ပွိုင့်ပက်ဒရိုလမ်းမကြီးပေါ်ရှိ တံတားတစ်စင်း ဖြစ်သည်။ တံတားကို ၁၉၅၃ ခုနှစ်တွင် တည်ဆောက်ခဲ့ပြီး ၁၉၈၇ ခုတွင် ဖျက်ဆီးခဲ့သည်။ ၂၀၀၄ ခုနှစ်တွင် တစ်ဖန်ပြန်လည်ကာ တည်ဆောက်ခဲ့သည်။ သွန်ဒမန်နာတံတားကို မူလက Vadamarachchi ပင်လယ်ကွေ့မှ စီးဝင်လာမည့် ပင်လယ်ရေကို တားဆီးနိုင်မည့် ရေကာတာအဖြစ်အသုံးပြုခဲ့သည်။ ၎င်းကို အနီးအနားရှိ ရွာများမှ အဓိကရေအရင်းအမြစ်အဖြစ် အသုံးပြုသည်။

ရေကာတာကို ၁၉၈၇ ခုနှစ်တွင် သီရိလင်္ကာစစ်တပ်၏ ပစ်ခတ်မှုကြောင့် ပျက်စီးခဲ့သည်။

ရေပြွန်တံတားသည် အဖျက်ဆီးမခံရမီက ရွာများသို့ ပင်လယ်ရေဝင်ရောက်မှုကို ကာကွယ်ပေးရုံသာမကပဲ မိုးရာသီ၌ ပင်လယ်ရေကြောင့် ကုန်းမြေများကို ရေလွှမ်းခြင်းကိုလည်း ကာကွယ်ပေးနိုင်သည်။

၂၀၀၄ ခုနှစ်တွင် ဆည်မြောင်းဌာနက ရေကာတာနေရာတွင် တံတားကို တည်ဆောက်ခဲ့သည်။ ၎င်းတံတားသည် ဂျက်ဖနာ - ပွိုင့်ပက်ဒရိုလမ်းမပေါ်တွင် တည်ရှိပြီး မြောက်ပိုင်းစီရင်စုနှင့် ဂျက်ဖနာခရိုင်ကို ချိတ်ဆက်ပေးသည်။

ကိုးကား
-------

1. ↑  A river for Jaffna – the Arumugam Plan။ 8 May 2009 တွင် မူရင်းအား မော်ကွန်းတင်ပြီး။  2013-06-19 တွင် ပြန်စစ်ပြီး။
2. 1 2 3  Thondamannar sluice gate to be reconstructed။  2013-06-19 တွင် ပြန်စစ်ပြီး။
3. ↑  A River for Jaffna။ 8 July 2003 တွင် မူရင်းအား မော်ကွန်းတင်ပြီး။  2013-06-19 တွင် ပြန်စစ်ပြီး။
**၂၆လမ်း** (၂၆ဘီလမ်း)သည် မန္တလေးမြို့၏ အဓိကလမ်းမကြီးများအနက်မှ တစ်ခုဖြစ်သည်။ မြို့၏ အရှေ့အနောက်အတိုင်းဖောက်လုပ်ထားပြီး အရှေ့ပိုင်းသည် အရှေ့မြို့ပတ်လမ်း(မန္တလေး-ပြင်ဦးလွင်လမ်း)မှစ၍ အနောက်ပိုင်းသည် အနောက်မြို့ပတ်လမ်း (ကမ်းနားလမ်း)တွင်ဆုံးသည်။ မြို့နယ်နှစ်ခု၏ နယ်ခြားလမ်းဖြစ်ပြီး လမ်း၏မြောက်ဘက်သည် အောင်မြေသာစံမြို့နယ်ဖြစ်ကာ တောင်ဘက်သည် ချမ်းအေးသာစံမြို့နယ်ဖြစ်သည်။ အင်္ဂလိပ်ခေတ်က ဘီလမ်းဟုခေါ်ဝေါ်ခဲ့၍ ၂၆ဘီလမ်းဟုလည်း လူသိများသည်။၁၃၀၀ပြည့်နှစ် တပို့တွဲလဆန်း၇ရက်၊ ၁၉၃၉ခုနှစ် ဖေဖော်ဝါရီလ ၁၀ရက်နေ့တွင် နယ်ချဲ့တို့၏ ဖိနှိပ်မှုကိုဆန့်ကျင်ရန် အိမ်တော်ရာ ၁၄ခန်းဇရပ်မှ ၂၆ဘီလမ်းအတိုင်း အရှေ့ဘက်ရှိ ယခုမြို့တော်စည်ပင်ရုံးရှိရာ ပုလိပ်ရုံးသို့ ချီတက်လာစဉ် သေနတ်ဖြင့်ပစ်ကာ လူစုခွဲသဖြင့် သံဃာတော်များအပါအဝင် အာဇာနည် (၁၇) ဦး ကျဆုံးခဲ့သည်။ကျဆုံးသွားသည့် အာဇာနည် (၁၇)ဦးကို ဂုဏ်ပြု၍ အာဇာနည်လမ်းဟုလည်း ပေးခဲ့ဖူးသည်။၈၄လမ်းနှင့်လမ်းဆုံတွင် ဈေးချိုနာရီစင် တည်ရှိသည်။

​ဈေးချိုနာရီစင်

ထင်ရှားသောနေရာများ
------------------

* ဈေးချိုတော်
* မြို့တော်စည်ပင်ရုံး
* မြန်မာနိုင်ငံတော်ဗဟိုဘဏ် (မန္တလေးရုံးခွဲ)
* မြို့တော်ဥယျာဉ်

ထင်ရှားသောလမ်းဆုံများ
---------------------

* မြို့ပတ်လမ်း
* ၆၂ လမ်း
* ၆၆ လမ်း
* ၇၃ လမ်း
* ၇၈ လမ်း
* လမ်း ၈၀
* ၈၄ လမ်း
* မြို့ပတ်လမ်း

ကိုးကား
-------

1. ↑  ဘီလမ်းမ၏ဖန်သားပြင်ပေါ်က အာဇာနည်လမ်း။ 22 January 2021 တွင် မူရင်းအား မော်ကွန်းတင်ပြီး။  18 January 2021 တွင် ပြန်စစ်ပြီး။
2. ↑  လမ်း ဝိရောဓိ။ 22 January 2021 တွင် မူရင်းအား မော်ကွန်းတင်ပြီး။  18 January 2021 တွင် ပြန်စစ်ပြီး။
သစ်ပိုးဟုခေါ်သော ပိုးတစ်မျိုးကို 
ဥယျာဉ်ခြံ များထဲတွင် တွေ့မြင်ရတတ်သည်။ 
ထိုသစ်ပိုးမျိုးသည် ပိုးမွှားငယ်များ၊ ပိုးနသံကောင်များနှင့် 
ခပ်ဆင်ဆင်တူသော်လည်း အမှန်စင်စစ် ကရပ်စတေးဆီး 
မျိုးပေါင်းတွင် အပါအဝင် ဖြစ်သည်။

*Platyarthrus hoffmannseggii*
မျိုးစဉ်မှာ အိုင်ဆိုပိုဒါဖြစ်သည်။ အလျား 
လက်မဝက်ခန့် ရှိ၍ မွဲခြောက်ခြောက် အခွံမာဖုံးအုပ် 
လျက် ရှိသည်။ သစ်ပိုးများကို ကျောက်တုံးကျောက်ခဲများ၊ 
သို့မဟုတ် သစ်ဆွေးအောက်များတွင်၎င်း၊ သစ်ပုတ် 
သစ်ဆွေးတို့အထဲတွင်၎င်း တွေ့နိုင်သည်။ အခြား အိုက်ဆိုပိုဒါ 
များ ဖြစ်သော အကောင်တို့နှင့် မတူသော အချက်မှာ 
ထိုသစ်ပိုးမျိုးသည် ကုန်းပေါ်၌နေနိုင်၍
လေကိုရှှုနိုင်ခြင်းဖြစ်သည်။ ထိုသစ်ပိုးမျိုးတွင် ခြေအစုံ 
ခုနစ်စုံပါရှိ၍ အားလုံးမှာ တညီတညွတ်တည်း ဖြစ်ကြသည်။ 
ခြေထောက်များကို အမှတ်မဲ့ ကြည့်လျှင် ကိုယ်နံဘေးမှ 
ထွက်နေသည်ဟု ထင်ရသော်လည်း အမှန်စင်စစ် ရင်ဘတ်ဆီမှ 
ဖြာထွက်နေကြခြင်းသာ ဖြစ်သည်။ခြေထောက်များအပြင် 
ခေါင်း၌ အမ္မေွးအမှင်များလည်းရှိပြီးလျှင် အမြင်သန်သော 
မျက်စိတစ်စုံလည်း ရှိသည်။ ဝမ်းပိုက်အာက်တွင် 
အပြားချပ်ကလေးများကဲ့သို့ ဖြစ်နေသော အဂ‡ါတို့ ရှိသည်။ 
ထိုအဂ‡ါတို့ဖြင့် အသက်ရှင်နေနိုင်ရန် လေကိုရှှုကြသည်။ 

သစ်ပိုးအမတို့သည် ဥများကို အခြားနေရာများတွင် 
မည်သည့်အခါမျှ အုမချဘဲ ရင်ပတ် အောက်၌ရှိသော 
အိတ်ထောင့်ငယ်ထဲသို့သာ ဥထည့်ကြသည်။ ဥမှ ပေါက်လာ 
သည့် သစ်ပိုးအကောင် ငယ်လေးများသည် အကောင်ကြီးများ 
နှင့် နောက်ဆုံး ခြေအစုံတစ်စုံမပါသည့် အချက်မှလွဲ၍ 
သဏ္ဌာန် ချင်း တထေရာတည်းပင် တူကြသည်။ 
ထိုအကောင်ကလေးတို့တွင် ပထမဆုံးအကြိမ် ရေလဲပြီးမှ 
ခြေထောက် ခုနစ်စုံ ပြည့်လာသည်။ 

သစ်ပိုးကောင်ငယ်ကလေးများ ကြီးထွားလာပုံမှာ အလွန် 
လျင်မြန် လှ၏။ ထိုကြောင့် ဥယျာဉ်အတွင်းရှိ သစ်ပင်တို့မှ 
အဆီအနှစ်များကို လျင်မြန်စွာ စားသုံးတတ်ကြသဖြင့် 
ထိုသစ်ပိုးတို့အား အထူးဂရုစိုက်၍ သုတ်သင်ပစ်ရန် 
လိုအပ်ပေသည်။ သစ်ပိုးသည် နေရောင်မကြိုက် သဖြင့် 
ညဉ့်အချိန်များ၌သာ ထွက်လေ့ရှိသည်။

ရိုးရိုးသစ်ပိုးအပြင် အခြား သစ်ပိုးတစ်မျိုးလည်း 
ရှိသေး၏။ ထိုအမျိုးသည် ပိုးနသံကောင်ကဲ့သို့ သူတို့အား 
ထိလိုက်လျှင် ခွေလိပ် သွားတတ်ကြသည်။ သို့သော် 
သူတို့ကား ပိုးနသံကောင်များ မဟုတ် ကြချေ။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၃)
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

ကောသလနိုင်ငံ ကေသမုတ္တနိဂုံးသား ကာလာမအမျိုးသားတို့အား ဘုရားရှင်ဟောတော်မူသည့်သုတ်။ ဘုရားရှင် ကောသလတိုင်း၌ ဒေသစာရီကြွတော်မူစဉ် ကေသမုတ္တနိဂုံး၌ သီတင်းသုံးတော်မူစဉ် ဘုရားရှင်၏ အမျိုးအနွယ်, အရည်အချင်း, တရားတော်၏ အရည်အချင်း, ဘုရားရှင်၏ လုပ်ဆောင်ချက် ကောင်းသောဂုဏ်သတင်းများကို ကြားသိကြရသဖြင့် ဘုရားရှင်ထံ အဖူးအမြော်ရောက်ရှိလာကြပုံ၊ ကာလာမ အမျိုးသား လေးမျိုးတို့ ဘုရားရှင်နှင့် ဆက်ဆံပုံ၊ ရှေးကရောက်ရှိလာကြသော သမဏ ဗြာဟ္မဏတို့၏ အယူဝါဒရေးရာနှင့် စပ်၍ ဆောင်ရွက်သွားကြပုံ လျှောက်ထားချက်၊ အယူဝါဒရေးရာနှင့် ဆက်စပ်၍ ချက်ချင်းလက်မခံရသော အချက် (၁၀)ချက် -အကုသလ, သာဝဇ္ဇ, ဝိညုဂရဟိတဖြစ်သော လောဘ, ဒေါသ, မောဟတို့ အဇ္ဈတ္တသန္တာန်၌ ဖြစ်ပေါ်လာသည်ရှိသော် ဖြစ်တတ်သော သဘောတရားနှင့် အပြစ်များ၊ ကုသလ, အနဝဇ္ဇ ဝိညုပသတ္ထုဖြစ်သော အလောဘ, အဒေါသ, အမောဟတို့ အဇ္ဈတ္တသန္တာန်၌ ဖြစ်ပေါ်လာသည်ရှိသော် ဖြစ်တတ်သော သဘောတရားနှင့် အကျိုးတရားစိစစ်ချက် အကျယ်၊ ဗြဟ္မဝိဟာရတရားလေးပါး ပွားများပုံ၊ ထိုသို့ ပွားများခြင်းကြောင့် မျက်မှောက် ဘဝမှာပင် ထောက်ရာ, မှီရာ, တည်ရာ လေးမျိုး ရနိုင်ပုံ ဟောတော်မူချက်၊ ကေသမုတ္တိ နိဂုံးသား ကာလာမအမျိုးသားတို့၏ ပြန်လည်လျှောက်ထားချက်၊ ဥပါသကာအဖြစ် ခံယူပုံ-တို့ကို ဟောတော်မူပါသည်။

ကိုးကား
-------

1. ↑  -အံ၊၁၊၁၈၉-၁၉၄။ အံ၊မြန်၊၁၊၂၀၆-၂၁၁။ အံ၊ဋ္ဌ၊၂၊၁၈၁-၂။ အံ၊ဋီ၊၂၊၁၆၅-၆။

-အင်္ဂုတ္တရနိကာယ၊ တိကနိပါတ၊ ဒုတိယပဏ္ဏာသက၊ (၇)၂-မဟာဝဂ္ဂ၊ ပဉ္စမသုတ်။
2. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**